
Parada di mucha San Nicolas yena cu luho y ambiente 


Ayera tardi den cayanan 
di San Nicolas e muchan- 
an a jump ariba musica di 
carnaval y a disfruta di e 
ultimo parada pa mucha 
di Carnaval 70. Ambiente 
di carnaval, luho y cre- 
atividad no tabata falta y 
asina pueblo di Aruba a 
disfruta di un tremendo 
parada di mucha. 


Un total di seis grupo a par- 
ticipa den e parada. Centro di 
Bario Noord a habri parada 
hunto cu Reina Infantil di 
Aruba su Carnaval, Xeena 
Dijkhof. Hunto cu Centro 
di Bario Noord tabatin dife- 
rente scol cu tambe a uni na e 
celebracion di Carnaval 


Champange Kids Carnival 
Group tabata grupo dos cu 
nan tema Universal Studios. 
Fantasia y luho a resalta na 
unda e muchanan a difrasa di 
e diferente personahenan di 
caricatura di e peliculanan di 
Universal. 


Grupo number tres tabata 
Don Flip Carnival Group cu 
tabatin e tema di Amazonia. 
Rindiendo homenahe na na- 
turalesa e muchanan a pre- 
senta trahenan yen di color y 
fantasia. 


TOB Kids tabata grupo 
number cuater cu a luci e 
tema di e pelicula Coco. Tra- 
henan briyante cu carosanan 
luhoso a resalta y cu a repre- 
senta e diferente aspectonan 
di e pelicula Coco hopi buni- 
ta. 


Grupo cinco tabata Little 
Groovers Carnival Group cu 
e aña aki tabatin como tema 
e pelicula infantil Inside Out. 
E gupo a luci trahenan hopi 
bunita cu a trece pa dialnti e 
diferente temanan di e pelic- 
ula y ambiente di carnaval no 
tabata falta. 


Empire Kids a cera e para- 
da cu nan tema Sapate. Un 
grupo cu pa prome biaha ta 
participa den parada di car- 
naval di mucha y cu a luci 
ariba caminda. Carosanan 
luhoso y creativo a resalta y e 
muchanan contento disfrasa 
na e diferente estilonan di 
sapato. 


Manera ta tradicion despues 
di Parada di Mucha na San 
Nicolas tin kimamento di 
momito pa asina dispidi di 
e paradanan di mucha di 
carnaval. Aruba completo a 
disfruta di un parada cu hopi 
alegria, fantasia, creatividad y 
luho. 

Casi 70 persona deteni durante fin di siman den evento di Carnaval 


Fin di siman ultimo, Cu- 
erpo Policial di Aruba ta- 
bata man yen debi na Jouve 
Morning y Lighting Parade, 
unda controlnan y listra- 
mento a tuma luga, loke 
a duna como resultado 68 
persona deteni pa diferente 
motibo, manera posesion di 
droga, buracheria, bringa- 
mento, core auto bao influ- 
encia, entre otro. 


21 detencion pa Jouvert 
Morning 
Mediante informacion obteni 
door di Cuerpo Policial, a bira 
conoci cu diasabra ultimo pa 
3or di mainta SMAC conhunt- 


amente cu KPA a duna inicio 
na Jouvert Morning 2024. 


KPA a conta cu 138 personal 
riba pia unda diferente depar- 
tamento di Cuerpo Policial a 
traha hunto, entre otro, Mo- 
biele Eenheid, Flex Team, Polis 
Uniforma, Departamento di 
Recherche, Personal admin- 
istrativo, departamento di 
trafico y planologie, AE, K9 
Unit, Mobiel Commando y 
como tambe personal di CEA. 


Pa 7:44 mainta e cabes di e 
parada a yega Joe Laveist y pa 
8:14 parada a yega su final. 


E aña aki tabatin 21 detencion 
di cual 6 a bay pa departamento 
di recherche. 
E detencionnan tabata basa riba 
droga, arma blanco, bringa- 
mento, buracheria y no sigui 
ordo di polis. Aña 2023 tabata 
tin 19 detencion. 


14 chauffeur deteni 
despues di Jouvert Morn- 
ing 
Durante y despues di Jouvert 
Morning, unidad motorisa a 
tene nan control di trafico na 
diferente puntonan strategico 
rond nos isla, na unda a con- 
trola mas cu 200 vehiculo di 
motor y a detene 14 chauffeur 
pa maneha bao di influencia 
di alcohol. 


Durante e control aki, 12 
chauffeur a perde nan rijbewijs 
“ingevorderd” y nan lo mester 
presenta dilanti hues pa trata 


nan caso. Dos di nan no tabata 
tin rijbewijs mes. Aña 2023 ta- 
batin 24 detencion. 


Lighting Parade cu 18 de- 
tencion 
Diasabra anochi pa 7:59, Cuer- 
po Policial conhuntamente cu 
SMAC a haci inicio di e Light- 
ing Parade, unda e anochi aki 
tabata tin un total di 9 grupo 
y 4.201 participante. 


Cuerpo Policial a conta cu 201 
personal, entre otro Polis Uni- 
forma, ME, AE, departamento 
di recherche, Motor Unit, 
K-9, departamento di trafico,, 
Mobile Commando, departa- 
mento di planologie, personal 
administrativo y como tambe 
personal di CEA. 


Pa 0057 e cabes a yega ex- 
DOW y pa 03:15 di diado- 
mingo madruga e parada a 


yega final. 


E aña aki nan a conta cu 18 
detencion, pa motibo di pos- 
esion di droga, arma blanco , 
bringamento, no sigui ordo 
di polis, buracheria. Aña 2023 
tabata tin 12 detencion. 


Unidad motorisa cu 15 
detencion 
Unidad Motorisa despues di 
Lighting Parade a tene control 
pa cu maneho bao influencia 
di alcohol. Nan a informa cu 
mas cu 150 auto a ser controla 
y un total di 15 persona a keda 
deteni pa maneha auto bao in- 
fluencia di alcohol, e resultado 
ta cu 13 chauffeur a perde nan 
rijbewijs “ingevorderd”. 


Nan a sigura cu controlnan 
di unidad motorisa lo conti- 
nua durante y despues di cada 
evento di carnaval. 


Comentarionan riba rednan social ta señala mayornan iresponsabel cu a 
bay cu nan yiunan chikito parada di Jouvert 


Ariba rednan social, varios 
usuario a comenta ariba e 
hecho cu nan a mira al- 
gun mayor iresponsabel ta 
bay cu nan yiunan chikito 
na paradanan cu no ta pa 
mucha, entre otro Jouvert 
Morning. 


Ariba e red social Facebook, 
varios persona a publica to- 
cante algun situacion lamen- 
table cu ta envolve mayornan 
iresponsabel cu ta bay cu nan 
yiunan chikito paradanan cu 
no ta di mucha. Diabierna 
manece diasabra a tuma luga 
e famoso Jouvert Morning 
y algun persona a publica 
cu nan wak algun mayor 
cu muchanan chikito, hasta 
baby, na e popular evento aki. 


“Hopi erg. Ami ta haya niun 
parada grandi bo mester bay 
cu baby chikito. Con bo tin 
curason pa haci algo asina? 
Increibel,” un usuario a co- 
menta. 


“Anto ora algo bay robes, 
TUR HENDE POR YUDA, 
excepto nan mes como may- 
or! Y hera nan tin e descaro pa 
culpa cu ta otro ta haci abuso 
di mucha cu nan yiu, sin wak 
nan mes prome,” otro usu- 
ario a indica. 


“Amor pa jouve ta mas grandi 
cu amor pa nan propio yiu” ; 
“Ami ta haya si wak un may- 
or cu un baby na carnaval 
un boet 1000 fls bay ariba” ; 
“Esey ta otro forma di abuso 
di mucha,” ta algun di e otro 


comentarionan ariba e tema 
aki. 


Esaki ta un tema cu tur tem- 
porada di carnaval ta bin pa 
dilanti y ta capta atencion, pa- 
sobra despues di tanto aña y 
tur e informacion ariba cuido 
di mucha, ainda tin mayor cu 
ta haci esaki. 


Prome cu temporada di car- 
naval cuminsa, hopi funda- 
cion dedica na cuido di mu- 
cha ta haci diferente campa- 
ña, ta publica contenido y ta 
hasta parti bukinan informa- 
tivo na publico y na scolnan 
pa conscientisa mayornan 
ariba e tema di cuido di mu- 
cha durante e temporada di 
carnaval. 
Ta lamentable cu ainda, a 
pesar di tur e esfuersonan aki, 
tin mayornan cu ta hiba nan 


yiunan chikito na paradanan 
di adulto y pone nan den un 
cantidad di peliger. 

Otmar Oduber 
Departamentonan di gobierno por wordo privatisa, independisa y fusiona 


Plataforma Nos Pais a 
manda un carta pa Prome 
Minister solicitando pa 
bin cu un dialogo na- 
cional riba reduccion di 
gasto di gobierno. Den e 
cuadro aki el a presenta 
diferente posibilidadnan 
cu por wordo realisa cu 
efectonan positivo. Entre 
esakinan 
privatisacion, 
independisacion y fusion 
di algun departamento 
di gobierno y tambe un 
maneho mas eficiente di 
edificionan di gobierno. 


E Plataforma ta indica cu 
aparato gubernamental ta de- 
masiado grandi, tin demasia- 
do departamento y instancia 
cu ta obsoleto, departamen- 
tonan cu por wordo priva- 
tisa, 
departamentonan 
cu 
por wordo independisa y un 
cantidad di departamento cu 


por wordo fusiona, es decir, 
pone nan bao di e mesun 
cabes. Ehempel di esaki ta 
ANSA, a saca Departamento 
di Control di Trafico Aereo 
for di Directie Luchtvaart, a 
independis’e y awe por mira 
con exitoso e ta. 


“Hopi biaha politiconan no 
ta hacie pasobra tin miedo 
di perde voto, pero por mira 
cu den e caso di ANSA, ATA 
Sui Generis, Elmar, Setar y 
WEB, no solamente ta reduci 
gasto den gobierno, pero mas 
cu tur ta crea un eficiencia 
enorme den e instancianan 
aki mirando cu nan ta wordo 
maneha na un forma mas 
productivo”. 
Otmar Oduber ta bisa cu 
independisacion por tuma 
luga sin cu e ta un menasa 
pa e trahado, al contrario, e 
empleadonan a bay dilanti. 


Ademas, e instancianan ta 
funciona exitosamente y tin 
un cantidad di caminda unda 
cu por corta vet, reduciendo e 
aparato di gobierno. 


E di dos punto menciona den 
e carta ta pa tin un maneho 
mas eficiente di edificionan 
di gobierno. Na e momen- 


tonan aki gobierno tin casi 
30 edificio para entre 1 cu 25 
aña, incluyendo scolnan. E 
edificionan aki tin un balor 
di mas cu 280 miyon Florin 
y nan ta para, mientras cu ta 
huur otro edificionan, algo 
cu ta iresponsabel. 
Oduber a laga e ley di APF 
(Aruba Property Fund) atras 


cu a pasa Raad van Advies y ta 
cla pa bay Parlamento. Pa me- 
dio di e ley aki ta crea un NV 
nobo di gobierno den cual ta 
hinca tur e edificionan aki. E 
NV ta haci su prestamo(nan) 
riba mercado y ta drecha nan 
poco poco y dje ta percura pa 
nan wordo gehuur na un pri- 
js reduci cu gobierno of por 
huur nan of bende nan cu 
sector priva, creando entrada 
pa gobierno y reduciendo e 
gastonan di huur. 


E asunto di huurmento di ed- 
ificio di gobierno ta algo cu ta 
wordo scucha pa añanan caba 
y a yega ora pa gara e toro 
na su cacho y para tras di un 
maneho cu no ta conta pa e 
gobierno cu ta na mando so, 
pero pa tur gobierno cu lo bin 
den futuro. 


Departamento di Enseñansa Aruba cu encuentro pa 
Alfabetisacion na Papiamento 


Mayornan 
cu 
tin 
yiu 
chikito cu na 2024-2025 
lo drenta klas uno (1) di 
scol primario, lo ripara 
un cambio na scol. Desde 
otro aña escolar lo marca 
e inicio di Alfabetisacion 
na Papiamento den klas 1 
di e scolnan primario, na 
unda tur mucha cu drenta 
klas uno (1) di scol pri- 
mario lo siña lesa y skirbi 
na Papiamento, anto siña 
Hulandes na un forma cu 
ta pas cu e mucha cu ta 
biba na Aruba. 


Pa sostene e Directivanan di 
scol y nan scolnan pa haci e 
cambio aki, Departamento 
di Enseñansa Aruba (DEA) 
conhuntamente cu Centro di 
Desaroyo Profesional Con- 
tinuo (CDPC) di Instituto 
Pedagogico Arubano (IPA), 
ta organisa seis (6) encuentro 
cu cabesante di scol y maestro 
di klas uno (1). Durante e en- 
cuentronan aki ta enfoca riba 
diferente aspecto importante 
relaciona cu e preparacion 
di e cabesante y e maestro pa 
cu e introduccion di siña lesa 
y skirbi na Papiamento y e 
acercamento nobo di Hulan- 
des como materia. 


E participante lo asisti na dife- 
rente tayer pa engrandece nan 
conocemento y profundisa 
nan mes riba e diferente as- 
pectonan di e cambio. Banda 
di e tayernan, ta forma grupo 
chikito na unda cada grupo 


lo traha un plan. Dicho plan 
lo yuda cada grupo prepara 
debidamente pa e introduc- 
cion di siña lesa y skirbi na 
Papiamento y e acercamento 
nobo di Hulandes. 


Diabierna ultimo (19 januari 
2024) a tuma lugar e di dos 
encuentro cu a cana den hopi 
bon ambiente. Por a nota cu 
tin comprendemento di e 
cambio, animo y dinamismo 
creciente bou esnan pre- 
sente. E informacion brinda 
ta pa yuda duna cabesante y 
maestro claridad y un mihor 
bista riba kico e cambio aki 
ta nifica den practica. Ta trata 


entre otro e material educa- 
tivo pa Papiamento y Hu- 
landes cu pais Aruba ta pone 
disponibel y e diferencia y 
similaridad entre siña lesa y 
skirbi na Papiamento cu siña 
lesa y skirbi na Hulandes. Na 
augustus 2024 e mucha cu 
ta den klas 1 lo haya e opor- 
tunidad di siña lesa y skirbi 
na Papiamento y lo siña Hu- 
landes na un forma adecua 
pa un mucha cu ta biba den 
e comunidad multilingual di 
Aruba. 
Di parti di DEA y CDPC ta 
gradici tur esnan cu a partici- 
pa, pa nan tremendo empeño 
y tin tur confiansa cu lo sigui 


dal stap den bon direccion 
den e siguiente encuentro- 
nan. 
Pa mas informacion relaciona 
cu Enseñansa na Aruba por 
acudi na nos website www. 


ea.aw. 
Tambe por sigui nos den so- 
cial media via nos facebook 
y instagram pages @educa- 
tionaruba pa keda na altura 
di tur informacion. 

Dia 4 di februari tabata Dia Mundial Contra Cancer cu e 
lema “Pa un cuido mas husto” 


Cada 4 di februari, Dia 
Mundial contra tur tipo 
di Cancer ta un iniciativa 
di union lidera pa Union 
Internacional 
Contra 
Cancer 
(UICC) 
pa 
aumenta conscientisacion 
na nivel mundial, mehora 
educacion y haci impulso 
di 
e 
accion 
personal, 
colectivo, gubernamental, 
pa tur traha hunto y 
imagina un mundo den 
cual miyones di morto 
evitabel pa cancer no ta 
existi y na unda e acceso 
na tratamento pa salba 
bida ta igual pa tur hende. 


Dia mundial contra Cancer 
crea na aña 2000 a crece 
asina tanto cu a bira un 
movemento 
positivo 
cu 
cada aña tin centenar di 
actividad rond mundo y 
ta 
reuni 
comunidadnan, 
organisacionnan 
y 
personanan pa actua manera 
un recordatorio poderoso 
di cu tur tin un rol pa 
desempeña y asina reduci e 


impacto mundial di cancer. 
Organisacion Panamericano 
di Salud (PAHO) pa aña 
2024 a pone como lema “Pa 
un cuido mas husto” y ta haci 
un yamada pa uni e bosnan y 
actua. 


Na nivel mundial, por a 
calcula cu tabatin 19.9 miyon 
di caso nobo di cancer y 
10 miyon di morto debi 
na e malesa aki. E carga 
di cancer ta bay aumenta 
aproximadamente un 60% 
durante 
e 
proximo 
dos 


decada, loke ta bay afecta ainda 
mas e sistemanan di salud, e 
personanan y comunidadnan, 
segun PAHO ta indica riba su 
website. 


Na 2022, por a calcula cu 
4.2 miyon persona a ser 
diagnostica y 1.4 miyon di 
nan a muri. 
Aproximadamente, 54% di 
e casonan nobo di cancer y 
e 45.1% di e mortonan ta 
sucede den personanan di 69 
aña bay ariba of mas hoben. 


Igualmente PAHO ta destaca 
e Codigo Latino Americano 
y Caribeño Contra Cancer 
na unda specialistanan den 
materia y representantenan 
di asociacion civil tanto di 
Latino America y Caribe a 
check e evidencia cientifico 
y ta recomenda 17 acciona cu 
por haci cu personanan por 
preveni cancer: No huma, 
mantene e cas liber di sigaria, 
mantene un peso saludabel, 
haci actividad fisico, come 
saludabel, 
evita 
consumo 
di alcohol, duna lechi di 
pecho, 
protehe 
di 
solo 
usando un sunscreen, evita 
acumulacion di huma ora ta 
cushina den cas, si ta existi 
un contaminacion di aire por 


limita e tempo cu ta pasa den 
aire liber, informa den trabao 
riba e substancianan cu por 
produci cancer y adopta e 
medidanan di prevencion, 
infeccion 
di 
e 
bacteria 
Helicobacter pylori por causa 
cancer den stoma, infeccion 
pa virus manera Hepatitis B, 
C, VPH, y HIV tambe por 
causa cancer. 


Esakinan 
ta 
trata 
di 
recomendacionnan 
basa 
den 
evidencia 
cientifico 
solido mas reciente adapta 
na scenarionan comun na 
Latino America y Caribe. 


Na Aruba tin varios instancia 
y fundacionnan cu pa varios 
aña ta bin trahando pa loke ta 
trata prevencion di e malesa 
aki y otronan enfoca riba 
asistencia pa e pashentnan 
diagnostica caba, un di nan 
ta Stichting BOB Aruba 
ken mediante un reciente 
comunicado pa prensa a 
informa 
cu 
desde 
2019 
estadistica ta duna di conoce 
cu tin un aumento den 
participacion na e programa 
di screening di pecho. 


Esaki 
ta 
principalmente 
danki na e reaccion positivo 
di 
pueblo 
ariba 
nan 
yamadanan di telefon, unda 
cu antes tabata manda carta 
solamente. Ademas a amplia 
den capacidad di BOB Aruba 
su tecniconan, unda cu awor 
por screen mas cliente pa 
dia y tambe por screen pafo 
di ora di oficina, den oranan 
di atardi te cu 7or y ariba 
diasabra mainta. 


Interesante pa menciona ta 
cu e total cu BOB Aruba a 
referi na dokter di cas pa haci 
mas investigacion ta entre 3 
pa 5 %. Esaki ta un estadística 
acceptabel y comparabel cu 
estadisticanan internacional. 


Danki 
na 
e 
experiencia 
cu BOB Aruba tin cu e 
programa di screening di 
cancer di pecho, nan ta 
forma parti di e comision 
cu ta traha riba e expansion 
di programa di screening 
na 
Aruba. 
Na 
Augustus 
2023, a lanta un comision 
informal yama: “Uitbreiding 
Bevolkingsonderzoek”, cu ta 
un colaboracion entre BOB 
Aruba, 
HOH, 
CORESA, 
AZV, DVG y HAVA. E 
meta di e comision aki ta pa 
den 2024 studia, evalua y 
concretisa e posibilidadnan 
pa ampliacion di e programa 
di screening di Aruba. 

Parlamentario independiente mr. Gerlien Croes: 
Colectando na plach’i number pa paga interes di debe firma pa 
Minister President cu Hulanda 


Mas e ciudadano tin cu 
paga na Departamento di 
Impuesto, mas atencion ta 
pone na unda e recurson- 
an aki ta bay y mas critico 
e ta bira di con ta maneha 
fondo publico. 


Aplicacion di diferente cam- 
bio como parti di e Reforma 
Fiscal, por ehempel, aumento 
di BBO y BBO na Frontera, 
ta generando; no di awo, pero 
for di varios aña caba, entrada 
adicional pa caha di gobierno. 
Sinembargo, e contribuyente 
ta wak con servicio publico 
manera salud y educacion ta 
costa mas, con infrastructura 
ta den decadencia, mientras 


cu corupcion den aparato pu- 
blico ta continua cu impuni- 
dad. 
Den pasado, parlamentario 


independiente mr. Gerlien 
Croes a menciona con Gabi- 
nete Wever-Croes I y II a rici- 
bi centenares di miyones di 
florin extra, y asina mes kier 
kita mas y mas. Ta hustifica 
esaki cu e ayudo cu a duna 
durante pandemia, mien- 
tras cu na mesun momento 
ta gaba con bon economia a 
bons bek riba nos isla; un po- 
nencia contradictorio. 


Siman pasa tabata e fecha 
limite pa pago di plachi di 
number pa aña 2024. Sola- 
mente na esnan cu tabata 
pendiente pa paga ainda na 
comienso di siman, esta rond 
di 70 mil contribuyente, se- 


gun Departamento di Im- 
puesto, lo recauda 21 miyon 
florin. Esey ta djis un tercer 
parti di loke Aruba lo mester 
paga e aña aki na Hulanda, 
solamente pa cubri interes 
2024, pasobra esey ta loke 
Prome Minister Evelyn Wev- 
er-Croes a negocia y firma, 
comprometiendo nos tur 2 
luna atras. 
“Pueblo ta cuminsa paga e 
aña aki pa su autonomia cu e 
minister presidente a entrega 
dia 13 di november 2020 ora 
el a firma cu Knops,” asina 
Parlamentario independiente 
a comenta. Pa despues el a 
purba nenga di cumpli cu e 


acuerdo y ora cu no a logra 
burla e Hulandesnan, at’e dos 
luna pasa, cu rabo mey mey 
su pia, e mester a firma na e 
kruisje, pero e biaha aki na 
un interes mas halto (6.9%) 
como straf di su incumpli- 
mento. Sinembargo e straf ey 
no ta pa Wever-Croes carga, si 
no pa henter pueblo di Aruba 
paga pa su tactica cu a faya. 


Parlamentario Croes ta cues- 
tiona con esaki no ta preocu- 
pa ni Wever-Croes ni ningun 
miembro di su gabinete of 
miembronan di coalicion den 
Parlamento cu ta sigui para 
tras di e malmaneho finan- 
ciero di Pais Aruba. 


Minister Geoffrey Wever: 
Digitalisacion di proceso di vestigingsvergunning ta dunando su fruto 


Desde inicio di goberna- 
cion Minister Geoffrey 
Wever y Departamento 
di Asuntonan Economi- 
co, Comercio y Industria 
(DEZHI) tabatin e meta 
pa mehora e proceso di 
habri un negoshi na Aru- 
ba. 


Asina aki hopi instancia ex- 
perimental a bay over na 
digitalisacion unda cu e cli- 
ente no tur ora mester acudi 
personal, pero por regla hopi 
cos online. Asina aki DEZHI 
a conduci un encuesta (sur- 
vey) pa haya sa con satisfecho 
cliente nan ta cu e servicio 
brinda personal y digital di 


DEZHI relaciona cu vestig- 
ingsvergunningen, pues per- 
misonan pa negoshi. 


Por nota cu tur esnan cu a 
participa na e survey aki al- 
rededor di 80% ta satisfecho 
cu e servicio brinda como 
tambe e experencia di haya e 
informacion nan debido via e 
website di DEZHI, segun a 
informa den un comunicado 
di gobierno. 


Door 
di 
e 
digitalisacion 
tambe awor DEZHI ta duna 
permisonan hopi mas rapido. 
Awor un comerciante por tin 
su permisonan ya caba den 2 
pa 4 siman dependiendo di 


e complehidad di e peticion/ 
bedrijfsactiviteit/doelstelling 
of cantidad di directornan. 


DEZHI lo bay keda haci sur- 
vey nan asina pa keda moni- 
tor y mehora nan servicio 
unda cu mester. 


“Mi ta contento di por tende 
cu e proceso di digitalisacion 
ta dunando su fruta nan,” 
Minister Wever a cuminsa ta 
bisa den e comunicado. “Parti 
di vision di nos Ministerio ta 
pa nos minimalisa red tape y 
optimalisa e servicio pa hacie 
mas facil pa haci negoshi aki 
na Aruba.” 


ELMAR y SETAR lo brinda Asistencia Personal pa guia cliente di 
SmartUp Prepaid y EV Chargeup pa cu uso di Pay.Aw app 


Recien ELMAR y SETAR 
a introduci un opcion 
conveniente di pago pa 
SmartUp y ChargeUp riba 
Pay.Aw app di SETAR. E 
lansamento di pago digi- 
tal via Pay.Aw tabata un 
introduccion di metodo 
addicional di pago di EL- 
MAR, na banda di e otro 
metodonan di pago exis- 
tente pa su clientenan cu 
ta prefera un transaccion 
personal. 


ELMAR su meta ta keda pa 
ofrece su clientenan diferente 
opcion di pago considerando 
tur preferencia di su clien- 
tenan cu ta prefera transacion 
online y su clientenan cu ta 
prefera un transaccion per- 


sonal. 
Team ELMAR, en colabo- 
racion cu Team SETAR, ta 
anuncia un Atardi di In- 
formacion specialmente pa 
clientenan di SmartUp y 
Chargeup. E meta primario di 


e atardi aki ta pa brinda e cli- 
entenan informacion valioso 
y asistencia pa crea un cuenta 
y domina e proceso di recarga 
nan meter SmartUp Prepaid 
y EV ChargeUp usando e app 
Pay.Aw di SETAR. 


E evento lo tuma lugar dia- 
mars, 6 di februari, for di 
5:00pm pa 8:00pm na Show- 
room di ELMAR Oranjestad. 
Clientenan di SmartUp y 
ChargeUp ta bonbini pa pasa 
cualkier momento durante e 
evento. 


Durante e atardi, e asistenci- 
anan ta inclui: 
- Asistencia pa crea un cuen- 
ta riba e Pay.Aw app 
- Comprendemento di e 
beneficionan di e Pay.Aw app 
- Guia paso-paso riba con pa 
recarga meter SmartUp of 
ChargeUp via e app 
- Resolvi cualkier pregunta 
of preocupacion relaciona cu 
SmartUp y ChargeUp, y e 
app Pay.Aw. 


E miembronan di Team EL- 
MAR y Team SETAR lo ta 
disponibel pa brinda asisten- 
cia y sosten personalisa du- 
rante e atardi. E evento aki 
ta diseña pa duna e conoci- 
mento y hermentanan nec- 
esario pa un experiencia sin 
problema. Nos ta encurasha 
tur cliente di SmartUp y 
ChargeUp pa marca nan cal- 
endario y bishita nos Atard di 
Informacion aki. Hunto, nos 
lo inicia un caminda pa mas 
conveniencia y eficiencia cu 
SmartUp, ChargeUp y e app 
Pay.Aw. 


Nos ta warda bo riba diamars, 
6 di februari, na Showroom 
di ELMAR Oranjestad! 

Dokternan no lo por yuda termina embaraso cu medicamento pa dia 1 di juli 


(NLTimes) - Dokternan 
di cas no lo por receta 
pildonan cu muhenan na 
estado por usa pa termina 
nan embaraso, aunke nan 
tabatin den plan pa por 
cuminsa haci esaki for di 
dia 1 di juli. Esaki a ser 
atrasa segun e Minister 
di Salud a informa diabi- 
erna. 


A causa di e caida di gabinete, 
e lo tuma mas tempo pa por 


aregla su implementacion. 
Eerste Kamer Senado Hu- 
landes, a aproba e proposi- 
cion den december di aña 
2022, despues cu Tweede Ka- 
mer tambe a vota na fabor di 
esaki. E dokternan tabata di 
por provee un medicamento 
di aborto pa muhenan cu ta- 
batin te hasta 9 siman di em- 
baraso. 


Esaki ta trata dos medica- 
mento cu mester ser bebi 


dentro di algun dia. E muhe 
mester bebe un pildo prome 
pa termina e embaraso y 
despues 4 pildo pa induci e 
parto. Dokternan di cas no ta 
obliga provee e medicamento 
nan mes pa motibo cu esaki 
ta considera cuido cu no ta 
standard, nan por nenga esaki 
tambe. E Minister di salud na 
e tempo aki, Ernst Kuipers, a 
anuncia den december cu e 
cambio den e ley probable- 
mente lo drenta den efecto 
dia 1 di juli, pero esaki tabata 
“depende riba e plan” di e 
ordo administrativo general. 
Esaki ta un areglo den cual e 
ley mester keda elabora mas. 


Por ehempel, e ley ta declara 
cu solamente dokternan di 
cas cu un training ta permiti 


provee e pildonan aki, e regu- 
lacionnan ta declara ki rekisi- 
tonan e training aki mester 
cumpli cune. Tambe e ta de- 
clara con e dokternan di cas 
mester registra e aborto. 


Te ainda no ta cla ki tempo 
por provee e medicamenton- 


an aki di aborto. E Ministerio 
lo anuncia esaki mas despues. 
Segun e asociacion nacional 
pa dokternan di cas LHV, 
esaki “lo no ta prome cu dia 
1 di januari di aña 202.” Te e 
tempo aki, e dokternan di cas 
no ta permiti duna e pildonan 
pa aborto. 


Mas persona cu cancer; 
Diferencia grandi entre 
diagnostico trempan 


(NLTimes) - Ana pasa, 128,000 pashent nobo a ser diag- 
nostica cu cancer na Hulanda, 2000 persona mas com- 
para cu aña 2022. Mas di 900,000 residente di Hulanda 
actualmente tin cancer segun Dutch Cancer Registry, 
publica den e Integrated Cancer Center di Hulanda 
(IKNL) prome cu Dia Mundial di Cancer. 


Segun IKNL, e aumento den diagnostico di cancer aña pasa 
tabata anticipa basa riba Hulanda su crecemento di poblacion 
y poblacion cu ta birando mas grandi. IKNL a nota diferencia 
significante den ki etapa cancer ta ser diagnostica. Cancernan 
cu sintomanan tempran y visibel, manera un abnormalidad 
den e cuero visibel pa cancer di cuero of un bala cu por sinti 
na e pecho, ta hopi mas biaha gara na un etapa mas faborabel. 
Cancer di organonan interno, cual ta demostra sintomanan na 
un etapa mas laat, hopi biaha no ta ser ripara te ora cu trata- 
mento no lo yuda hopi. 


Mas o menos 70 porciento di casonan di cuero, curpa uterino 
y thyroid ta diagnostica na un etapa faborabel. Esaki tambe 
ta aplica na mas o menos mita di cancernan di pecho, cer- 
vix y prostaat. Sinembargo un diagnosis tempran pa cancer 
di garganta, stoma y pancreas ta tuma luga den solamente 10 
porciento di e casonan. 


Segun IKNL, evaluacion y test den e poblacion ta contribui 
significantemente na diagnosis tempran. E proporcion di di- 
agnosis tempran pa cancer di pecho a aumenta for di 28 por- 
ciento na fin di aña 1980 te na 45 porciento den aña 2022 dan- 
ki na e evaluacion y test den poblacion y mas conscientisacion. 
Pa cancer di colon, e aumento tabata di 19 pa 25 porciento. 

Curaçao Medical Center ta furioso cu Inspeccion despues di investigacion 
tocante fayecimento di pashent 


(CuraçaoChronicle) 
- 
Curaçao Medical Center 
(CMC) a responde fuerte- 
mente na e conclusionnan 
di reportahe di Inspector 
General di Salud Publico, 
Serving Keli, tocante e 
fayecimento di un pash- 
ent na maart di aña 2021. 
E hospital ta distancia su 
mes completamente for di 
e resultadonan y ta acusa 
e Inspector General di 
“acusacionnan sin base, 
inapropia cu no ta profe- 
sional.” 


Den e reportahe, cual a ser 


manda na Minister di Finan- 
zas, Ambiente, Salud y Na- 
turalesa Javier Silvania ken 
a comparti esaki riba rednan 
social, Dr. Keli ta conclui cu 
un pashent a fayece a causa 
di eror medico na CMC. Se- 
gun Keli, e pashent a fayece 
diripente despues cu a duna 
su persona un substancia cu 
no ta adecua pa flush un in- 
fusion. 


Den contraste, CMC ta sigu- 
ra cu ambos e comite di keho 
y e directiva disciplinario 
medico a declara caba cu no 
a duna e pashent ningun sub- 


stancia toxico y cu e tabata 
un morto di causa natural. E 
conclusion aki tambe por ser 
mira den e autopsia y e inves- 
tigacion di toxicologia. E hos- 
pital ta expresa preocupacion 
preocupacion serio tocante e 
funcion independiente di e 
inspeccion y ta considerando 
pasonan pa tuma. 


“CMC no lo acepta esaki,” 
director di hospital Gilbert 
Martina, ken ta describi e 
acusacionnan como doloroso 
y preocupante. 


Fondonan di Bientu y Campo Alegre te ainda no a ser deposita den 
fondo di crimen 


(CuraçaoChronicle) - Cu- 
raçao su Crime Fund, des- 
igna pa financia proyec- 
tonan cu e meta di preveni 
y combati crimen, te ainda 
tin falta di ganashinan sig- 
nificante. E fondonan cu 
te ainda no a ser deposita 
ta inclui ganashinan di 
e caso Bientu, fondonan 
di un boet imponi na un 
banco local, ganashi for di 
e benta di Campo Alegre 
y boetnan colecta desde 
aña 2018 pa Ministerio di 
Finanzas. 


E revelacion aki a ser haci pa e 
Minister di Husticia Shalten 
Hato, ken ta enfatisa cu ape- 


sar di un presupuesto reserva 
di 975,100 florin Antiano 
pa aña 2024, e ausencia di e 
fondonan aki tin un impacto 
significante riba e fondo su 
habilidad di di logra su obhe- 
tivonan. E fondo di crimen ta 
hunga un rol crucial den sos- 
tene iniciativanan cu e meta 
di combati crimen riba e isla. 


Den december, un protocol 
crucial a ser firma entre Min- 
isterio Publico, Minister di 
Finanzas y Minister Hato. E 
protocol aki ta inclui acuer- 
donan riba e financiamento 
di e Crime Fund, incluyendo 


e garantia cu e ganashinan 
den futuro lo ta consistente- 
mente contribui na e fondo. 
Sinembargo, e atraso den 
ricibi e fuentenan crucial 
aki di ingreso ta trece dilanti 
tocante implementacion di 
proyectonan plania. 


Minister Hato a expresa su 
preocupacion tocante e situa- 
cion y a enfatisa e necesidad 
pa accion rapido pa sigura cu 
e ganashinan drenta e fondo 
lo mas pronto posibel. 


Preocupacionnan dentro 
di PAR tocante economia 
a causa di Merca su rol cu 
PDVSA 
(CuraçaoChronicle) 
- 
Partido Alternativa Real 
(PAR) a expresa su preo- 
cupacion tocante e conse- 
cuencianan di sancionnan 
recien di Merca contra 
Venezuela pa contractnan 
andando cu compania di 
petroleo Venezolano PD- 
VSA. Esaki ta evidente for 
di e carta di miembro di 
PAR Quincy Girigorie na 
Prome Minister Pisas di e 
partido MFK. 


E departamento di Estado 
Mericano a anuncia cu no lo 
renoba e licencia 44, compli- 
cando negoshinan cu Ven- 
ezuela den e sector di petro- 
leo y gas. Segun e anuncio, e 
sancionnan aki no lo afecta e 
acuerdo existente entre e Re- 
fineria di Korsou y PDVSA. 


Esaki ta pa motibo cu e ta 
trata e pago di debenan cu ta 
pendiente sin pago financiero 
na PDVSA. 


Girigorie a haci preguntanan 
na Pisas pa clarifica e implica- 
cionnan pa Corsou y e deci- 
sion for di Merca. E Minister 
mester indica, entre otro, si e 
ta altanto di e cancelacion di 
licencia number 44 y ki im- 
pacto esaki lo tin riba e con- 
tractnan entre Global Oil, 
Oryx Petroleum y PDVSA, 
specialmente pa e impor- 
tacion di petroleo crudo pa 
proyectonan na Corsou. 


E partido ta insisti riba un 
splicacion y ta haci yamado 
pa transparencia tocante e 
consecuencianan 
potencial 
riba e economia di Corsou. 

Candela catastrofico ta laga por lo menos 
51 morto na Chile 


(DW) – E fayecidonan den varios cande- 
la forestal registra na region di Valpara- 
iso, ubica na 100 kilometer di Santiago, 
a subi te 51, segun fuentenan oficial a 
informa den ultimo oranan di diasabra. 


Servicio medico legal a registra prome 45 
morto, “pero tin seis persona mas cu a fayece 
den centronan asistencial,” sub-secretario di 
Interior, Manuel Monsalve a informa. 


“Nos sa cu e victimanan ta bay aumenta,” e 
mandatario Chileno Gabriel Boric a bisa den 
un cadena nacional for di Palacio La Moneda 
unda por a mira cu e tabata afecta pa e situa- 
cion aki. 
Un ultimo rapport di e minister di Inte- 
rior, Carolina Toha, a reitera cu e number 
di mortonan “por ta hopi mas halto” cu e 
transcurso di e oranan. “Ainda nos tin un 
parti grandi di un teritorio cu no ta accesibel, 
como consecuencia nos no tin un number 
completo di victimanan.” 


Boric a pidi na habitantenan di e areanan 
afecta pa atende e alertanan cu ta yega na 
telefon celular “nos mester ayudo di tur. 
Debi na yamada di evacuacion tin cu reac- 
ciona di biaha pasobra e candela ta expande 
hopi lihe: si e mensahe ta yega na boso ta 
pasobra mester evacua. Tur decision ta ser 
tuma pa expertonan den e materia.” 


Ta trata di e candelanan mas mortifero den 
ultimo tempo na Chile y casi ta duplica e ba- 
lans di candelanan di aña pasa, cu a kibra un 
record di fayecido cu 27 morto. 


Te ayera diadomingo, tabatin cuatro candela 


grandi activo na region di Valparaiso: dos na 
ciudad costero di Viña del Mar y otro dos na 
Quilpe y Quillota. 


E candelanan devastador origina diabierna 
na e seronan cu ta rondia e ciudad di Viña 
del Mar ta sigui avansa y a alcansa sectornan 
industrial, na unda a registra varios explo- 
sion di almacen di kimico, fabricanan di pin- 
tura y otronan. 


E explosion a genera un huma toxico preto 
na e denomina “ciudad hardin,” un di e pun- 
tonan mas turistico di Chile, cu cada zomer 
ta atrae miles di bishitante. 


Pa facilita e labornan di rescate, pa paga e 
candelanan y mantene habri e vianan di 
evacuacion, Gobierno Chileno a ordena un 
toque de queda di 12 ora, for di 9or di anochi 
na sectornan cu te ainda no a ser evacua na 
localidad di Quilpue, Villa Alemana, Lim- 
ache y Viña del Mar. 


“Nos prioridad ta pa salba bida y pa esey nos 
mester dispone di tur red di salud publico 
y priva,” Boric a sigura y a reconoce cu tin 
sospecho cu e candelanan por a ser provoca. 


“Pa boso sa cu ta bay investiga te ultimo con- 
secuencianan y cu tur recurso necesario.” El 
a bisa. 
Aunke Chile a biba un di e winter cu mas 
yobidanan den ultimo 15 aña, specialistanan 
tin lunanan alertando cu secura no a caba 
ainda y cu ta existi un probabilidad grandi 
cu lo desaroya vegetacion fini y morto den 
e zona cu ta bira un vegetacion facil di coy 
candela. 


Panama ta cuminsa 
campaña electoral memey 
di polemica pa candidatura 
di ex-presidente Martinelli 


(Reuters) – Campaña electoral pa eleccion presi- 
dencial di luna di mei na Panama a cuminsa diasa- 
bra ultimo memey di un polemica pa e candidatura 
di ex-presidente Ricardo Martinelli, ken ta lider den 
preferencia electoral pero no por participa despues di 
un sentencia hudicial cu a confirma su condena pa la- 
bamento di placa. 


Den e bispo, Corte Supremo di e pais Centro Americano a 
descarta un recurso introduci pa Martinelli y a confirma un 
sentencia dicta na 2023 di 128 luna di prison pa su rol den 
uso di fondonan publico pa cumpra un grupo di medionan y 
ricibi un participacion mayoritario. 
Constitucion Panameño ta impedi na un persona condena 
na un castigo di prison di cinco aña of mas di yega na presi- 
dencia. Sinembargo, e ex-mandatario di 71 aña a bisa cu “te 
ainda” e por postula su mes. 


“Pueblo Panameño, mi ta sigui lucha pa bo, mi no ta bay 
rindi; boso acompaña mi pa sigui lucha pa boso, no rindi,” 
Martinelli a skirbi diasabra ultimo riba su cuenta di e red 
social “X” den cual tambe a declara su mes inocente y un 
“victima di persecucion politico.” 


Martinelli, un magnate di supermercadonan cu a goberna 
for di 2009 pa 2014, ta lider den e mayoria di encuesta pa vo- 
tacion na mei. Despues ta sigui Martin Torrijos, presidente 
di e pais entre 2004 y 2009; Romulo Roux, ex-canciyer di 
Martinelli y ken a participa den presidencial anterior; y Ri- 
cardo Lombana, ex-consul na Washington y ken a keda di 
tres den eleccion di 2019. E otro cuatro candidato tin menos 
di 10% di apoyo. 


Mas cu tres miyon Panameño ta habilita pa vota y tambe bay 
eligi e diputadonan di Asamblea Nacional, di Parlamento 
Centro Americano y otro autoridadnan pa periodo 2024- 
2029. Diabierna siman pasa, Tribunal Electoral a bisa cu ora 
lo caba cu tur tramite legal den Organo Hudicial, fiscalnan 
administrativo electoral ta bay solicita e inhabilitacion di e 
candidatura di Martinelli conforme cu e ley. 


Martinelli, ken na 2018 a pasa cerca di un aña cera pa un caso 
di spionahe y di e cual a ser absolvi, e siman pasa a bisa cu 
“mi lo ta bay ta feliz y contento” di pasa su votonan na e can- 
didato vice-presidente, Jose Raul Mulino, si e lo ser exclui, 
el a argumenta cu su partido tambe lo por gana e escenario 
ey. 

Ecuador: Tension diplomatico cu Rusia tocante ekipo militar ta menasa 
exportacion di bacoba 


(AP) — Un disputa diplo- 
matico entre Ecuador y Ru- 
sia a parce di intensifica du- 
rante weekend despues cu e 
nacion Europeo a dicidi di 
prohibi algun importacion 
di bacoba for di Ecuador. 


E dos pais ta den disputa reci- 
entemente despues cu Ecua- 
dor a dicidi di transferi algun 
di su ekipo militar Ruso bieu 
na Merca, a cambio di $200 
miyon den ekipo militar nobo. 


Diasabra, agencia federal Ruso 
pa control veterinario y phyto- 
sanitario a anuncia cu ta pro- 
hibiendo importacion di cinco 
compania di bacoba Ecuatori- 
ano, bisando cu a haya malesa 
den cargamentonan anterior di 
nan fruta. 


Ecuador ta e exportador lider 
di bacoba na mundo, cu benta 
na balor di como $3.5 biyon 
na 2022. Como un di cinco 
parti di su benta anual ta bay 
pa Rusia. 
E decision di Rusia pa prohibi 


algun importacion di bacoba 
a yega despues cu presidente 
Daniel Noboa a anuncia na 
januari cu Ecuador lo transferi 
varios ton di ekipo militar bieu 
traha na Rusia na Merca. 
Noboa a bisa cu ya no por a 
usa e ekipo mas, y a describie 


como “chatarra” cu lo keda 
reemplasa cu ekipo nobo nec- 
esario pa combati e gangnan di 
droga cu ta terorisando e pais. 


Minister di Exterior Ruso a 
protesta e decision di Noboa, 
bisando cu ta viola un contract 
cu ta stipula cu Ecuador no por 
bende e ekipo na partidonan 
tercero sin permiso di Rusia. 


Carlos Estarellas, un ex-vice 
minister di Asunto Exterior 
Ecuatoriano, a bisa cu e deci- 
sion di Rusia di prohibi algun 
importacion di bacoba por ta 
den represalia pa e decision pa 
manda e ekipo militar bieu na 
Merca. “Por tin speransa cu por 
resolve e impasse aki mediante 
negociacionnan diplomatico,” 
Estarellas a bisa. 


Richard Salazar, director di 
ACORBANEC, un di e asocia- 
cionnan principal di exportador 
di bacoba di Ecuador, a bisa cu 
e tabata “sorprendi” pa e deci- 
sion “drastico” di Rusia, maske 
el a agrega cu al menos 15 com- 
pania ta continua exportando 
bacoba na Rusia. 
“Ta un mercado hopi impor- 
tante pa nos,” el a bisa, “y un 
mercado cu lo ta dificil pa re- 
emplasa.” 


Salazar a bisa cu su asociacion 
no a keda oficialmente notifica 
di e prohibicion, pero tabata 
buscando un reunion cu auto- 
ridadnan na Rusia pa atende e 
problema y purba di reverti e 
prohibicion. 


Argentina: Legisladornan a aproba ley di 
reforma di Milei 


(AP) — Camara di Diputado 
Argentino den weekend a 
aproba den termino general 
un ley di reforma proponi 
pa presidente liberario Ja- 
vier Milei pa desregula e 
economia, surpasando un 
obtaculo pa e iniciativa 
amplio despues di tres dia 
di debate. 


Pero e detayenan di e mas di 300 
articulo di ley omnibus, incluy- 
endo cambionan economico, 
administrativo, criminal y am- 
biental, ainda ta suheto na ne- 
gociacion den e camara menor. 


E iniciativa tambe mester haya 
aprobacion di Senado. 
Diabierna, legisladornan di 
camara menor a aproba e ini- 
ciativa di Milei cu 144 voto na 
fabor y 109 contra. E camara 
ta bay den reces te mañan, ora 
e diputadonan ta bay cuminsa 
negocia e articulonan individual 
den e legislacion. 


Milei a gradici lidernan di oposi- 
cion cu a sostene e iniciativa, 
bisando cu “nan a compronde 
e contexto historico y a scoge 
pa caba cu e privilegionan di e 
casta y republica corporativo, 


na fabor di e pueblo, kende a 
keda den pobresa y tin hamber.” 
Mientras cu nan a aproba e legis- 
lacion omnibus den terminonan 
general, algun legislador a ex- 
presa reserva tocante articulo- 
nan relaciona cu privatisacion 
di companianan estatal y e del- 
egacion di poder legislativo na 
e presidente. Otro articulonan 
den e ley tin meta pa elimina 
control estatal riba economia, 
reforma sector administrativo, 
di salud y di educacion, y au- 
menta tarifa di servicio publico 
y utilities. 
Pushando e iniciativa door di e 


legislatura a test e capacidad di 
negociacion di Milei, un econo- 
mista cu tiki experiencia politico 
anterior kende a asumi su cargo 
dia 10 di december. Su partido 
La Libertad Avanza ta e di tres 
mas fuerte den Congreso y no 
tin asiento suficiente pa impone 
su agenda riba nan mes. 


E presidente, kende ta describi 
su mes como un libertario y 
anarco-capitalista, a priminta 
pa reduci drasticamente gasto 
estatal pa carga un deficit den 
presupuesto di gobierno cu e 
ta bisa ta impulsando inflacion, 
cu a caba 2023 na 211%. 


El Salvador a vota den eleccion presidencial unda ‘e 
dictador mas cool di mundo’ tin caminda habri pa gana 


(AP) — Salvadoreñonan 
a vota den eleccion presi- 
dencial y legislativo ayera, 
cu hopi expresando bol- 
untad pa laga un banda 
algun elemento di democ- 
racia si ta nifica stop vio- 
lencia di gang. 


Cu aprobacion enorme y 
virtualmente sin competen- 
cia, Nayib Bukele tabata casi 
sigur pa gana un di cinco ter- 
mino di cinco aña como pres- 
idente. Despues di vota, el a 
combersa cu reporteronan, 
declarando cu e resultado di 
eleccion lo fungi como un 


“referendum” riba su admin- 
istracion. 


Urnanan a cera pa 5pm, 
maske hende ainda den rij ta- 
bata permiti pa vota. Basa riba 
eleccionnan anterior, algun 
resultado preliminar tabata 
spera ayera laat. 


Constitucion di El Salvador 
ta prohibi reeleccion. Asina 
mes, como ocho di cada dies 
votador ta sostene Bukele, 
segun un encuesta di janu- 
ari di Universidad di Cen- 
tro America. Esaki a pesar cu 
Bukele a tuma stapnan du- 
rante su prome termino cu 
abogado y criticonan ta bisa a 
corta den e sistema di checks 


and balances di e pais. 
Despues cu su partido tabata 
victorioso den eleccion legis- 
lativo di 2021, e congreso re- 
cien eligi a reemplasa huesnan 
den corte constitucional cu 
huesnan leal. Despues nan a 
duna veredicto cu Bukele por 
a postula su mes pa un se- 
gundo termino a pesar di un 
prohibicion 
constitucional 
riba reeleccion. 


Administracion di Bukele a 
aresta mas di 76mil persona 
desde cu un accion contra 
gang a cuminsa na maart di 
2022. E arestonan masivo a 
ricibi critica pa falta di pro- 
ceso debido, pero e Salvador- 
eñonan a retoma nan barion- 


an cu pa largo tabata controla 
pa gangnan. 


Bukele, cu ta describi su mes 
como ‘e dictador mas cool di 
mundo’, a gana fama pa su 
accion brutal contra gangnan, 
den cual mas cu 1% di pobla- 
cion di e pais a keda aresta. 


Diadomingo atardi, Bukele 
a cana door di un multitud 
di sostenedornan pa vota 
bistiendo un camisa blauw y 
un pechi blanco. Sonriendo, 
Bukele y su esposa e tira nan 
voto den e caha mientras e 
hit di R.E.M. na 1987, “It’s 
the End of the World as We 
Know It (And I Feel Fine” a 
zona riba speaker. 

Schedule di Carnaval 


Diaranson 07 februari: 
Parada di Luz San Nicolas pa 8pm. 


Diabierna 09 februari: 
Parada Escolar Oranjestad pa 10am; 
Parada Escolar San Nicolas pa 10am. 


Diasabra 10 februari: 
Parada Grandi San Nicolas pa 11am. 


Diadomingo 11 februari: 
Parada Grandi Oranjestad pa 10am; 
Kimamento di momo na Aruba Harbour Arena 
pa 7pm 


Dialuna 12 februari: 
Dialuna di Carnaval. 


Cayanan di Oranjestad ilumina cu e magia di Lighting Parade di Carnaval 70! 


Diasabra, Aruba a celebra 
e Grand Lighting Parade 
na Oranjestad den un des- 
pliegue di color, musica, 
baile y mas cu claro, hopi 
luz! 


Mientras Aruba ta den pleno 
celebracion di Carnival 70, 
un di e eventonan mas atrac- 
tivo ta e Lighting Parade, ya 
cu e ta tuma lugar anochi 
den un atmosfera mas fresco. 
E aña aki, un total di nuebe 
grupo di Carnaval a participa, 
cada un cu su tema unico y 
su colornan, pero tur den un 
ambiente di fiesta. 


E secuencia di grupo pa e 
parada tabata: 
1. TOB Carnival Group 
2. Infinity Carnival Group 
3. Royal Carnival Group 
4. Empire Carnival Group 
5. 
Champagne 
Carnival 
Group 
6. Dushi Carnival Group 


7. Los Laga Bai Carnival 
Group 
8. OPC Carnival Group 
9. Carnival Group 


E parada a cuminsa naAruba 
Entertainment Center Dako- 
ta, siguiendo door di Aveni- 
da Milio Croes, Vondellaan, 
LG Smith Boulevard, y a 
termina na Turbo Rotonde 
Boulevard. 


Si bo a perde e parada aki of 
kier mas, ainda tin e Lighting 
Parade na San Nicolas! Esaki 
ta bay tuma lugar diaranson 
awo, dia 7 di februari, cum- 
insando pa 8pm. E ruta ta bay 
keda anuncia den proximo 
dianan, pues keda pendien- 
te. Y check e schedule pa no 
perde ningun di e actividad- 
nan mas importante di Car- 
naval 70, cu ta bay culmina 
cu un weekend di parada na 
San Nicolas y Oranjestad. 

Cruz Cora a brinda asistencia na un dama 
cu a collapse durante e Lighting Parade 


Diadomingo madruga du- 
rante e Lighting Parade, 
Cruz Cora mester a duna 


asistencia na un dama cu 
a collapse despues di cu e 
lo a consumi demasiado 


alcohol y no a alimenta su 
mes apropiadamente. 


Cruz Cora a brinda ayudo 
na tur persona cu a bira 
malo durante e parada 


Diasabra mainta e bol- 
untarionan di Cruz Cora 
tabata yudando esnan cu 
di un of otro forma bira 
malo of victima di un of 
otro lesion den of na ban- 


da durante e parada. 


Aki por mira nan dunando 
asistencia na un di e victi- 
manan cu tabatin mester di 
prome auxilio. 


Durante Jouvert Morning un mucha muher 
a dal abao kap su cabes banda di Unicon 


Diasabra 
madruga 
du- 
rante e Jouvert Morning 
Parade un mucha muher a 


cay y a kap su cabes, me- 
sora polis a acerca pa yu- 
dansa. 


Sinmbargo, e famia a rechasa 
esaki y nan a bisa cu nan mes 
lo atende cu e situacion aki. 


Durante e Lighting Parade 
polis a detene hobennan 
cu droga y arma banda di 
Royal Plaza 


Durante e controlnan den 
area di Royal Plaza polis- 
nan a bin descubri hoben- 
nan cu droga y arma tur 


esnan cu tabata tin esaki- 
nan den nan poder a ser 
deteni. 


E multitud participante tabata reclama dicon nan no por jump dilanti e 
trucknan di musica 


Durante e parada di Jou- 
vert Morning, hopi ta es- 
nan cu a reclama dicon e 
bandanan no por a usa e 
speakernan dilanti y paki- 
co nan no por jump dilan- 
ti e trucknan di musica. 


Esaki pa e simpel motibo cu 
a bin ta ripara cu esnan cu ta 
jump dilanti e trucknan ta 
slow e parada na nan antoho 
y esaki ta tranca e movecion y 
ta cay laat di e tempo palabra. 

“Roadrage” riba Watty Vos Boulevard a termina cu detencion 
na Tanki Leendert 


Diahuebs anochi a dren- 
ta informe di cu lo tin un 
“roadrage” riba Watty Vos 
Boulevard cu a termina 
dilanti Cadushi Super- 
market na Tanki Leen- 
dert. 


Segun informacion a bin 
compronde cu riba Watty Vos 
Boulevard un auto oranje lo 
a cambia lane sin pone señal 
y un motociclista den e lane 
a flash e auto, cu despues a 
hala bek den e lane y e mo- 
tociclista a mustra un señal 


pa bis’e pa pone signlight. E 
motociclista a sigui core bay 
pero e auto a sigui su tras, trot 
y hera dal’e. 


E motociclista su helm tabata 
tin Bluetooth y cu esaki e a 
yama polis. Yegando banda 


di Cadushi Supermarket na 
Tanki Leendert e motorci- 
clista cu tabata na telefon cu 
polis a baha caminda y e auto 
a core para banda di dje. E 
chauffeur di e auto oranje a 
baha for di e auto cu un ob- 
heto y a bay bringa cu e mo- 


tociclista. 


Ora cu polis a yega na e sitio 
mesora a detene e chauffeur 
di e auto oranje y a transporte 
pa Warda di Polis. Polis tam- 
be a tuma datos di e susedido 
aki. 
Baki a kentel y a cay for di trekker na e rotonde Mahuma 


Diahuebs mainta a drenta 
informe di cu un trekker 
transportando un baki grandi 
lo a cay for di su trekker y a 
obstaculisa e fluho di trafico, 
mesora a dirigi patruyanan 
na e sitio pa asina desvia e 
trafico. 


Despues di un rato a logra 


lanta y pone bek riba e 
trekker. E problema a surgi 
ora a stiwa e carganan den e 
baki a pone esakinan mucho 
na banda drechi y na e birada 
di e rotonde esaki a kentel 
den banda. Afortunadamente 
ningun 
hende 
a 
resulta 
herida. 


Polis mester a intermedia den conflicto entre cliente 
y doño di negoshi 


Diahuebs anochi a drenta 
informe di un caso di in- 
termediacion na Wu Di 
Enterprises NV na Tara- 
bana, mesora a dirigi un 
patruya na e sitio. 


Na yegada di e patruya a bin 
compronde cu aki ta trata pa 
polis intermedia un discu- 
sion unda e dama a cumpra 
un speaker. Recien despues 
cu el a cumpre el a kima y a 
causa di esaki el a bay reclama 
e doño kende no kier respon- 


de y cambi’e pa un otro. 


Polis a intermedia splicando 
e doño cu tin biaha e cosnan 
ey por bini cu defectonan y 
cu tin garantia y cu den ca- 
sonan asina mester cambi’e 
y mand’e pa e fabrica pa nan 
repar’e of cambi’e. 


Pero como e negoshi no tin 
otro e cliente lo mester war- 
da. Despues di hopi delibera- 
cion a logra yega na un acu- 
erdo entre e partidonan. 


Truck di bloki di cement 
a daña net na rotonde di 
Tanki Leendert stroba 
trafico 


Diabierna mainta a drenta 
informe di cu un truck lo 
a daña na e rotonde Tanki 
leendert, mesora a dirigi 
un patruya na e sitio. 


Na yegada di e patruya ya 


caba mecanico di e compania 
tabata na e sitio atendiendo 
cu e problema mientras traf- 
ico por a sigui normal pero e 
trafico pisa si mester a desvia 
pa algun rato 

New Zealand ta informa cu lo contempla comparti tecnologia militar 
cu Merca y Reino Uni 


(AP) - New Zealand a bisa 
diahuebs cu nan lo con- 
templa comparti tecnolo- 
gianan militar avansa cu 


Merca y Britania mientras 
nan ta persigui lasonan di 
defensa mas cercano cu 
Australia den medio di 


preocupacionnan tocante 
un China cu cada biaha ta 
mas asertivo. 


E Ministernan di defensa y 
exterior di Australia y New 
Zealand a reuni na Melbourne 
pa trata profundisacion di e 
lasonan entre e nacionnan cu 
ta bisiña. E tabata nan prome 
reunion hunto desde cu New 
Zealand su coalicion iskierdista 
a drenta mando aña pasa. 


Australia a anuncia cu nan lo 
manda oficialnan New Zealand 
e aña aki pa trata e partnership 
di defensa di 3 partido entre 
Australia, Reino Uni y Mer- 
ca. China, Merca y otronan ta 
luchando pa influencia den e 
Pacifico strategicamente cru- 
cial. Merca y Britania a keda di 
acuerdo cu lo provee Australia 
cu un cantidad di submarino 
podera pa Merca su tecnologia 
nuclear. 


New Zealand a prohibi bar- 
conan cu ta funciona riba poder 
nuclear di usa su wafnan desde 
aña 1984, sinembargo, nan ta 


considerando si mester drenta 
un compromiso entre Austra- 
lia, Merca y Britania pa desar- 
oya y comparti capacidadnan 
militar, incluyendo inteligencia 
artificial, bienestar electronico 
y tecnologia ‘hypersonic’. 


Mientrastanto, Minister di ex- 
terior di Australia Penny Wong 
a expresa preocupacion tocante 
acusacionnan cu varios em- 
pleado di e agencia di ayudo di 
Nacionnan Uni den Gaza Strip 
a participa den e atake mortal 
di Hamas contra Israel lunanan 
atras. Sinembargo, tambe el a 
señala na un posibilidad cu e 
agencia lo bolbe ricibi fondo 
for di Australia den e “ausencia 
di varios alternativa.” 


Por lo menos 10 pais, incluy- 
endo Australia, a suspende e 
fondo pa Relief and Works 
Agency for Palestina Refugees, 
conoci como UNRWA, a causa 
di e acusacionnan aki. 


Merca ta adverti cu apesar cu a logra preveni un menasa cibernetico di 
China, hackernan por causa daño na Mericanonan 


(AP) - Oficialnan Mericano 
a bisa diaranson cu nan a 
stroba un esfuerso Chines 
cu sosten di e estado unda 
kier a planta un malware 
cu por a ser usa pa daña in- 
frastructura civil, mientras 
e hefe di FBI a adverti cu 
Beijing ta posicionando su 
mes pa stroba e bida diario 
di Mericanonan si Merca y 
China mester cuminsa un 
guera. 


E operacion, anuncia net 
prome cu director di FBI 
Chris Wray a dirigi su mes na 
legisladornan di e Cas Blanco, 
a stroba botnet di centenares 
di oficinanan chikito basa na 
Merca y routernan na casnan 
di ciudadanonan y compa- 
nianan cu a ser secuestra pa e 
hackernan Chines pa cubri nan 
pasonan mientras nan tabata 
kier a planta e malware. Nan 


meta tabata inclui plantanan 
di tratamento di awa, e red di 
electricidad y sistemanan di 
transport rond di Merca. 


Papiando dilanti House Se- 
lect Committee tocante Chi- 
nese Communist Party, Wray 
a bisa cu tin demasiado tiki 
enfoke publico riba e mena- 
sanan cibernetico cu ta afecta 
“tur Mericano. China su hack- 
ernan ta posicionando riba in- 
frastructura Mericano den pre- 
paracion pa trece caos y causa 
daño real na ciudadanonan y 
comunidadnan Mericano, si of 
ora cu China dicidi cu a yega 
momento di ataca,” Wray a 
declara. Jen Easterly, director 
di Department of Homeland 
Security Cybersecurity and In- 
frastructure Security Agency a 
expresa un sentimento similar 
despues di e audiencia. 


“Esaki ta un mundo unda tin 
un crisis grandi den e otro ban- 
da di e planeta cu por pone den 
peliger e bida di Mericanonan 
na cas via strobamento di nos 
red di tubo, corta nos teleco- 
municacion, polucion di nos 
facilidadnan di awa, afecta nos 
modonan di transport, tur pa 
sigura cu nan por causa panico 
den sociedad y stroba nos ha- 
bilidad” di por crea un respu- 
esta suficientemente bon, el a 
expresa. E comentarionan ta 
alinea cu e evaluacionnan for di 
agencianan di siguridad ciber- 
netico externo, incluyendo 
Microsoft, cual den mei a cay 
victima di hackernan Chines cu 
tabatin infrastructura critico di 
Merca como su meta y cu por 
ta cuminsando e fundeshi pa e 
strobamento potencial critico 
entre Merca y Asia durante 
crisisnan den futuro. 
Por lo menos un porcion di 
e operacion aki, atribui na e 
grupo di hacker conoci como 
Volt Typhoon, awo a ser stroba 
pa FBI y oficialnan di depar- 
tamento di husticia, a obtene 
ordo di confisca y buskeda na 
corte di Houston den decem- 
ber. Oficialnan di Merca no 
a caracterisa e accion aki su 
impacto y documentonan di 
corte revela diaranson ta bisa 
cu e botnet cu a stroba tabata 
solamente “un forma di infra- 
structura usa pa Volt Typhoon 


pa sconde nan actividad.” E 
hackernan a yega di infiltra 
e victima via varios caminda, 
incluyendo proveedornan di 
internet y cloud, disfrasando 
nan mes di trafico normal. 


Durante e ultimo ananan 
Merca a bira mas agresivo den 
purba di stroba y desmantela 


ambos operacionnan ciberneti- 
co cu ta criminal y cu sosten di 
estadonan, cu Wray advirtien- 
do diaranson cu hackernan di 
Beijing tin e meta di revela 
secretonan di negoshinan pa 
avansa e economia Chines y 
horta informacion personal pa 
campanan di influencia den 
exterior. 

Reintroduccion di 
landamento na scol por 
costa hasta 
212 miyon euro pa aña 


(NLTimes) - E reintroduccion di landamento como un 
vak na scol lo por costa te hasta 212 miyon euro pa aña. 
Esaki ta loke SEO Economic Research a informa den re- 
portahe cu te ainda no a keda publica, cual RTL Nieuws a 
obtene y comparti cu ANP. SP tin hopi tempo ta campaña 
pa tur mucha haya les di landamento durante oranan 
di scol. Proposicionnan pa reintroduci landamento na 
scol despues cu a aboli esaki den aña 1985 te ainda no a 
keda implementa. 


Un den 4 scol 
basico ta ofrece lan- 
damento, Mulier Institute 
a calcula den aña 2021. Politi- 
conan ta preocupa pa motibo cu 
proficiencia den landamento ta den dis- 
minucion. E porcentahe di muchanan di 6 
pa 16 aña cu no tin un certificado di landamento 
a bira dobel for di 6 pa 13 entre aña 2018 pa 
2022. Specialmente muchanan di mayornan 
cu un antecedente di migracion y un ingreso 
abao ta leu for di siña con pa landa. 


Zomer ultimo, un gran mayoria di Tweede 
Kamer a expresa sosten pa un mocion cu a 
haci yamado na scolnan y autoridadnan local 
pa determina e gasto di landamento na scol y 
haci algo tocante esaki. E landamento obliga- 
torio ta costa entre 129 pa 212 miyon euro. 
Den Haag mester paga e cantidad aki pa siña 


muchanan con pa landa te ora cu nan a logra 
nan diploma A, B y C. 


Segun e investigadornan, e costonan ta balansa 
pa beneficionan financiero. Mayornan por spaar 
te hasta 177 miyon euro den total mirando cu 
ya nan no mester manda nan yiunan lesnan di 
landamento nan mes. 


Segun e investigadornan, tambe e tempo cu e 
mayornan ta spaar tin e balor di maximo 513 
miyon euro. 


Atleta di ski Suiso, Yule ta bira prome cu a gana careda di Copa Mundial 
for di posicion 30 


(AP) - Atleta Suiso, Daniel 
Yule a haci un regreso cu 
no a anticipa den e Copa 
Mundial di hende homber 
diadomingo, menos di 4 
ora despues cu el a pensa e 
careda a caba. 


Keriendo cu su prome cori yen 
di eror no tabata suficiente pa 
e cualifica pa e di dos ronda, 
Yule a cuminsa prepara pa bay 
cas. Sinembargo el a cualifica 
como e ultimo coredo y a ser 
laga cu 1.93 seconde pa gana 
lider Clement Noel, y despues 
a tuma e delantera di un curso 
cu tabata deteriorando pa bira 
e prome eskiado cu a gana un 
Copa Mundial despues di a 
caba den posicion 30 despues 
di e careda di apertura. 


“Absolutamente 
increibel. 
Mi mester bisa cu mi tabatin 
hopi suerte kedando na luga 
30 despues di e prome careda. 
Pero despues mi a logra tin bon 


resultado durante e di dos care- 
da,” Yule a declara. “Waw, e ta 
increibel. E tabata un caminda 
largo pero bunita.” Su miem- 
bro di ekipo, Loic Meillard, 
tabata esun mas cerca tras di 
Yule cu 0.16 seconde despues 
cu el a mehora for di e di 5 pa 
di dos luga. Lider di e prome 
careda Clement Noel a baha na 
tercer luga, cu 0.18 leu. 


Ningun atleta di ski, muhe y 
homber, a yega di gana un even- 


to di Copa Mundial despues di 
a keda den e posicion 30 den e 
prome careda, cual ta haci cu 
e coredo ta cuminsa den e di 
dos careda. Yule a logra kibra 
e miho puntuacion anterior 


marca pa Lucas Braathen. E 
eskiado Noruego, ken no ta- 
bata compitiendo e temporada 
aki, a bay for di posicion 29 y 
a logra victoria na Wengen dos 
aña atras. 

Hungador di futbol Dani Alves su huicio pa supuesto agresion sexual lo 
cuminsa awe na Barcelona 


(AP) - Despues di un aña 
den prizon Spaño, hunga- 
dor Brasilero Dani Alves lo 
cuminsa huicio e siman aki 
pa supuesto agresion sexual 
contra un muhe hoben na 
un club nocturno di Bar- 
celona. 


Alves, un ex hungador di 
Barcelona, ta acusa di agredi 
sexualmente un muhe dia 30 di 
december aña 2022. E ta nenga 
esaki. E huicio ta den plan pa 
dura for di dialuna te diaran- 
son na corte di Barcelona. E 
fiscalnan di e estado ta pidi un 
sentencia di 9 aña pa Alves si 
condena su persona mientras 
cu e abogadonan cu ta repre- 
senta e acusador kier 12 aña 
den prizon. 


Bao Spaña su ley di consen- 


timento sexual di aña 2022, e 
crimen di agresion sexual ta 
tuma un rango amplio di cri- 
men for di abuso online, na 
mishimento te violacion, cu 


cada un, un castigo diferente. 
Un caso di violacion ta carga 
un sentencia maximo di 15 
aña. Alves, ken actualmente 
tin 40 aña, a ser aresta dia 20 


di januari di aña 2023 despues 
di a contesta un convocacion 
di polis durante un bishita na 
Spaña. Corte a ordena pa su 
persona keda deteni despues di 
analisa e investigacion di polis 
inicial y tende testimonio di e 
supuesto victima, testigonan y 
e hungador mes. 


Prome cu el a ser procesa pa un 
hues investigativo den augus- 
tus, Alves su abogadonan no a 
logra desacredita testimonio di 
su acusador y otro testigonan 
pa medio di provee imagen- 
nan di camara di siguridad na e 
club nocturno. Corte a bisa cu 
cualkier tipo di combersacion 
di naturalesa romantico “no ta 
hustifica di ningun manera un 
agresion sexual.” 


Alves su peticion pa libertad a 


ser nenga pa motibo cu corte 
ta considera cu tin e riesgo cu 
lo sali for di e pais, aunke el a 
ofrece di otorga su paspoort y 
bisti un dispositivo cu ta moni- 
tor su localidad. Brazil no ta 
extradita su ciudadanonan ora 
cu nan ta ser sentencia den otro 
pais. 


Alves a modifica su defensa 
varios biaha. Prome, el a ne- 
nga cu el a mira e muhe ora 
cu el a bay baila na Sutton. 
Despues di su aresto, el a nenga 
contacto sexual cu e victima, 
pero despues a admiti lunanan 
despues cu si tabatin un en- 
cuentro sexual pero cu esaki 
tabata cu consentimento di e 
victima.. El a declara cu e tabata 
purbando di salba su matrimo- 
nio pa medio di no admiti e 
encuentro sexual inicialmente. 


Pitino: NCAA su brasa ehecutivo ta “un chiste” cu “no tin balor mas” y 
mester keda “desmantela” 


(AP) - Cu disputanan legal 
escalando a causa di uso di 
nomber, imagen y seme- 
hansa den e reclutamento 
di atletanan universitario, 
coach di basketball den Hall 
of Fame Rick Pitino ta kere 
cu e ta tempo pa NCAA 
hala un banda ora ta trata 
di scolnan miembro y nan 
politica. 


“E ta un tempo hopi dificil den 
basketball universitario, pa mo- 
tibo cu e ta un agencia liber. Y 
awo mi ta kere cu loke ta bay 
sosode ta, cu nan ta bay bisa 
cu tur hende por transferi, y 
despues si nan no gusta, nan ta 
bay hiba nan corte,” e coach di 
St. John’s a bisa diasabra. 


“Mi ta kere cu e brasa ehecutivo 
di NCAA mester keda desm- 
antela. E ta un chiste. No paso 
mi no gusta nan, sino pa mo- 
tibo cu nan no tin balor mas. 
Tennessee lo hiba nan corte, 
Virginia lo hiba nan corte..” 
E procurador general di Ten- 
nessee y Virginia a otorga un 
demanda anti confiansa contra 
NCAA diaranson cu ta desafia 
su prohibicion di usa com- 
pensacion NIL ora di recluta 
y como respuesta na e asocia- 
cion su investigacion contra 
University of Tennessee. Un 
hues lo tende nan peticion dia 
13 februari pa un evaluacion 
preliminar cu lo pone NCAA 
su reglanan prohibiendo e pay- 
per-play den pausa, segun corte 
a publica diabierna. 


Pitino, ken tin 71 aña di edad 
a expresa su opinion tocante 
NCAA despues di su ekipo su 
perdida 77-69 contra Uconn 
na Madison Square Garden. 
Su comentarionan a bini na e 
conferencia di prensa despues 
di e wega ora cu un reportero 
a puntra tocante un rivalidad 
renoba cu Huskies, e campeon- 
nan nacional mientras e ta re- 
construi St. Johns su programa. 


“E empleadonan di e brasa 
ehecutivo mester bay,” Pitino 
a continua. “Nos mester stop 
tur e hipocresia di NIL. Nos 
mester stop e. Nan ta atletanan 


profesional. Nan ta ser paga 
profesionalmente. Esaki no ta 
bay cambia. Bo no por purba 
di corta caminda pa motibo cu 
nan ta hibabo corte. Esaki ta 
dicon mi ta bisa, nan ta bay ser 
hiba corte cada biaha cu nan 
purba di crea un regla. E ta un 
momento dificil den basketball 
universitario actualmente y pa 
nos, bo no por construi un pro- 
grama y cultura pa motibo cu 
tur hende ta bay.” 


Pitino, ken a gana campe- 
onatonan na Kentucky den 
ana 1996 y Louisville den aña 
2013 tin su propio historia di 
conflicto cu NCAA. 

sorteo/servicio 


Resultado Sorteo 
3 y 4 februari 


Cadena Alexander Lottery ta presenta resultado di weganan di suerte 


merdia 
anochi 
diadomingo merdia 


7 



X2 


7737 
1570 


FP 


114 


Sorteo # 4171 


Sorteo # 2227 


2353 


7949 


Sorteo # 4171 


7005 


9975 


Sorteo # 4171 


Sorteo # 1045 


9 
Letter 
B 


0 
1 
2 


153 


0 
8 


252 


0 
0 
0 
0 
0 



3 



X5 
05-11-15-22-28 


04-05-28-30-32 


8446 


Joker 


4051 
355.000,- 


x Jackpot 
x Match 4+ 


Proximo Jackpot 


X3 


944 


x Jackpot 


Sorteo # 8162 
Sorteo # 2464 


Sorteo # 1911 


8974 


3689 


Sorteo # 7206 


8956 


x Jackpot 


x Match 4 
x afl. 12,00 


0651 


Sorteo # 5965 


Sorteo # 895 


x afl. 500,00 


x afl.15,00 
x afl 50.00 


Aries 


x afl 8,00 


Mega Ball 


Proximo Jackpot 


430.000,- 


x match 4 


x Match 4 
125.000,- 


Proximo Jackpot 


Sorteo # 


Sorteo # 6377 


Afl. 600.000,- 


Letter 


0 
0 
0 


0 


1 
8 


183 


0 
0 
0 
0 
0 



3 



x Match 4 
50.000,- 


Proximo Jackpot 


Sorteo # 


Sorteo # 6378 


Sorteo # 


x afl 8,00 


Mega Ball 


Proximo Jackpot 


430.000,- 


x match 4 


2289 


Sorteo # 4172 


Sorteo # 1046 


x afl. 500,00 


x afl.15,00 
x afl 50.00 


Virgo 


X2 


391 


x Jackpot 


Sorteo # 4172 
Sorteo # 


Sorteo # 2228 


5008 


0654 


Sorteo # 4172 


3981 


x Jackpot 


x Match 4 
x afl. 12,00 


Joker 


8475 
355.000,- 


x Jackpot 
x Match 4+ 


Proximo Jackpot 


X5 
04-08-14-28-29 


4054 


Afl. 600.000,- 


diario 
Korsou 
super4 
flamingo 


6671 
9182 
8024 
2940 
5719 
7169 
super5 
5371 
6603 
2478 
- 
8589 


diario 
Korsou 
super4 
flamingo 


7583 
5770 
7326 
5214 
5368 
5815 
super5 
1737 
6444 
8084 
51818 
4345 


diadomingo 


Inscripcion a habri pa Arte di Palabra 2022 


Departamento di Cul- 
tura Aruba (DCA) bou di 
auspicio di Ministerio di 
Cultura ta organisa anu- 
almente e proyecto Arte 
di Palabra (AdP), compe- 


tencia literario di poesia 
y cuenta cortico pa scol 
secundario y avansa. 


E aña aki lo ta bay ta e di 16 
edicion di AdP cu lo tuma 


luga dia 21 di april 2024 na 
Cas di Cultura. 


Tur alumno di scol se- 
cundario di klas 1 te cu 6 y 
EPI klas 1-2, por participa 


y por inscribi serca nan do- 
cente di Papiamento of via 
artediplabra@gmail.com te 
cu dia 24 di maart 2024. 


Por participa den seis 
diferente categoria: 
Poesia 
A. Poesia existente klas 1-2 
B. Poesia original, klas 1-2 
C. Poesia original, klas 3-6/ 
EPI klas 1-2 


Cuenta cortico 
A. Cuenta existente, klas 1-2 
B. Cuenta original, klas 1-2 
C. Cuenta original, klas 3-6/ 
EPI klas 1-2 


Ganado di cada categoria lo 
bay representa Aruba den e 
final di AdP ABC, cu ta com- 
petencia interinsular entre e 
ganadonan di Aruba, Bo- 
naire y Corsou. AdP ABC lo 
tuma luga dia prome di juni 
2024 na K-Center Corsou. 


Pa mas informacion por 
yama na DCA su number 
di telefon: 5822185, of sigui 
pagina di FB Arte di Palabra 
Aruba 


KPA: Pa 
seguridad di tur 
persona 
No por para 
mas memey 
den auto 


Polis di Aruba ta informa 
cu pa seguridad di tur 
persona, tanto mucha y 
hende grandi, NO ta per- 
miti mas pa para memey 
den un auto, por ehempel 
un jeep of pick-up. Esaki 
tambe ta conta pa tur 
parada y traspaso di man- 
do di Aruba su Carnaval. 


E motibo di esaki ta pa se- 
guridad di tur participante 
durante parada. Asina tambe 
nos ta percura pa e safety di 
tur participante. 


UNOCA ta 
informa 
cambio di 
orario pa 
publico 


Union 
di 
Organisa- 
cionnan Cultural Aruba- 
no (UNOCA) kier a infor- 
ma comunidad di Aruba 
cu lo tin algun cambio den 
e structura di orario di ofi- 
cina na Stadionweg 21. 


Entrante 1 di februari 2024, 
oficina di UNOCA lo ta 
habri pa publico di dialuna 
pa diahuebs for di 9 am te cu 
4 pm. Diabierna oficina di 
UNOCA lo ta cera pa publi- 
co, pa haci trabounan interno 
pa un tempo indefini. 
E cambio aki ta pa nos brinda 
un miho servicio na comuni- 
dad di Aruba. 


Nos ta spera di por a informa 
comunidad di Aruba debi- 
damente y nos ta conta cu 
bo(so) comprension. 


servicio 
A20 

TIN MESTER 
Perfect landscaping 
tin mester di 
Tuinman 
pa su departamento di 
landscaping. 
Pasa personalmente jena un 
aplicashon. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Central 
Tel. 585 1965 


San Nicolas: 
Aloe 
Tel. 584 4606 


TABUSCA 
aruba Heats Products 
ta busca 
Kitchen Helper 


Por yama na 
Tel. 593 0827 

cLAsiFicADo 


Pronostico di tempo 


Tempo: 
Parcialmente nubia cu un 
awasero pasahero. 
Temperatura maximo 31 grado 
Celsius. 
Temperatura minimo 26 grado 
Celsius. 
Indice di calor (heat index) den 
y rond di oranan di merdia: 32 
pa 38 grado Celsius. 
UV index: 8 
Bahada di solo: 6:42pm; 
Subida di solo: 7:05am. 
Biento: 
Zwak te modera for di direccion noordoost te zuidoost; 
forsa 2 te 4 (7 te 23 km/ora, 4 te 12 nudo). 
Situacion general di tempo: 
Aire relativamente seco lo stroba e desaroyo di mayoria di 
nubia cu por produci awasero. Sinembargo, un aumento 
leve di humedad den nivelnan mas abou di atmosfera lo 
por induci un awasero pasahero na cierto partinan di e isla 
mas laat awe y den marduga. 
Mas aleu, concentracionnan varia di stof di Sahara lo 
reduci visibilidad den proximo dia of dos. Personanan 
cu tin sensibilidadnan respiratorio mester tene esaki na 
cuenta. 
Condicion maritimo/ estado di lama: 
Na partinan proteje di costa: ketu, rond di 1 pia. 
Na partinan zuid: modera, entre 2 pa 3 pia. 
Na partinan oost te noordwest di costa: trankil te modera 
cu olanan di 2 pa 3, localmente 4 pia. 


Prome Pop Up Market di Santa Rosa ta dia 
2 di Maart 


Despues cu aña pasa De- 
partamento di Agricul- 
tura, Cria y Pesca Santa 
Rosa a bin na e idea pa 
cuminsa cu algo chikito 
pa nos productornan lo- 
cal cu a resulta den un 
Pop-Up Market exitoso. 
Awor nos ta cla pa conti- 
nua cu esaki den luna di 
maart venidero. 


Hopi ta esnan cu a haya e 
idea aki uno interesante y 
sigur a wordo sosteni pa nos 
bishitantenan 
mirando 
e 
acogida cu esaki a haya du- 
rante 2023. Hopi ta esnan cu 
a encanta e idea pa motibo cu 
e ta den un escala mas chikito 
y ta duna e oportunidad na e 
clientela pa mira y probecha 
di un of otro producto fresco 
mas facil. Sin mucho molest- 
er por yega cumpra y sigui 
cu otro compromisonan. Ta 
simplemente un cantidad di 
15 productor local cu tin un 
of otro producto fresco na e 
momento ey por yega na re- 
marca den nos Pop-Up Mar- 
ket. Claro nos kier tene den 
un escala mas chikito pa asina 
facilita tur nos bishitantenan 
y sigur tambe e productor 
por sali mas facil for di nan 
producto fresco cu nan tin na 
e momento ey pa ofrece. 


Faltando apenas un luna pa 
nos Pop-Up Market cu lo ta 
planea pa tuma lugar riba di- 
asabra dia 2 di maart venide- 
ro. 


Nos ta haci e siguiente apel- 
acion dado caso cu bo tin 
producto fresco pa e fecha 
menciona por tuma con- 
tacto cu nos departamento 
na 585-8102 pa asina reserva 
bo lugar y pa nos por ta na 
altura kico ta e producto cu 
bo ta bay ofrece pa e Pop-Up 


Market. Nos ta desea pa por 
tin un variedad di producto 
produci localmente pa ofrece 
nos bishitanan riba e dia aki. 
Orario lo ta for di 8or di te 
cu 11or di mainta caminda 
Aruba completo por bishita 
y haci nan compras riba e di- 
asabra aki. 


Nos ta invita e pueblo di 
Aruba pa marca e fecha aki 


cu ta diasabra 2 di maart pa 
bishita nos Pop-Up Market 
y disfruta haciendo bo com- 
pras di e productonan fresco 
cu lo bay tin pa ofrece aki 
mes na Santa Rosa. 


Nos Pop-Up Market lo ta 
facil, conveniente y rapido. 
Bishita nos prome Pop Up 
Market pa e aña aki y com- 
proba pa bo mes. 

“Señor ta mi wardador, mi’n tin 
falta di nada. Den cunucu di yerba 
berde e ta ponemi sosega. E ta 
hibami na awa trankil, pa mi bolbe 
haña forsa”. 
Salmo: 23 


Cu dolor na nos curason, nos ta 
participa fayecimento di nos ser 
stima: 


Sra. Isidoria M. Rasmijn-Tromp 
Cariñosamente yama “Chima” 
*15-05-1954 - †29-01-2024 


Su Mayornan 
Tata: † Serapio (Jajachi) Tromp 
Mama: † Tomasina (Onsi) Tromp - Boekhoudt 


Su Casa 
Alberto (Mencho) Rasmijn 


Su Yiunan: 
Melina Ayring y Mario (Shati) Kelly - Kelly 
Melinda Marlin y Gilbert ( Gibi) Kock - Kelly 
Wilbert Alvinio Kelly 


Su Nietonan 
Richmar Kelly Y Canryenne Tromp 
Igmar Kelly y Daniella Ariza Polo 
Gilery Kock 
Sigmar Kelly Y Darienne Santos Diaz 
Gillianne Kock 
Gilmery Kock 


Su bisanietanan: 
Alayna Kelly 
Delainy Kelly 


Su rumannan: 
†Cerilio (Buchi) Tromp y famia 
Candido (Candi) y Mena Tromp - Geerman y famia 
Leoncita (Lucy) Tromp y famia 
†Andres (Fenchi) Tromp y famia 


Yiunan di su casa: 
Sharline Rasmijn y famia 
Jacqueline Camara Da Silva - Rasmijn y famia 
†Francis Rasmijn y yui 
Gilbert Rasmijn y famia 


Su Ihanan: 
Josef Wernet 
Mirla Tromp 
Jarmin Croes - Tromp 


Swa y Cunanan: 
Shaki Rasmijn y famia 
Emilia Rasmijn y famia 
Modesto Rasmijn y famia 
Sara Rasmijn y famia 


Sobrino y sobrinanan, sobre sobrino y sobre sobrinanan, 
primo y primanan, comer y compernan, bisiñanan y cono- 
cirnan, ex collega di Departamento di Enseñansa y miem- 
bronan di OPPA. 
Y demas famia: Tromp, Boekhoudt, Rasmijn, Kelly, Kock, 
Croes, Geerman, Brete, Navas, Wernet, de Nobrega, Vro- 
lijk, Wever, Dirksz, v/d Biezen, Lampe, Jansen, Hernandez, 
Giel, Gil, Erasmus, Bislip, Loefstok, Limunier, Henriquez, 
Krosendijk, Boekhout y Winterdaal. 


Acto di entiero lo tuma lugar dia 5 Februari 2024 pa 4or 
di atardi saliendo for di Aurora funeral home pa Santana 
Catolico na Paradera. 
E resto mortal di defunto lo ta reposa for di 1 or di atardi 
na Aurora funeral home. 
Sin den nos dolor por a lubida un familiar nos ta pidi mil 
disculpa. 
Despues di entierro nos no por ricibi bishita di condolencia 
na cas. 


"Dios ta amor... y amor ta Dios, maske mi no ta 
na e mundo aki, tur dia lo mi ta banda di boso 
Curazon, mi por stens di loke Señor ta hasi" 
Salmo 33 


Cu inmenso triestesa ta anuncia fayecimento di: 


Vilette Maria Falconi 
Mihor conoci como: "Letty" 
*15-07-1954 - †26-01-2024 


Na nomber di su: 


Yiunan: Jimmy Mijer, Jeff Mijer 


Nieta: Mia Mijer 


Rumannan: Gregory Falconi, Renzino Falconi 


Subrinanan: Darlene Enelbrecht-Falconi, Carla 
Schippers-Falconi 


Acto di entiero a tuma lugar den seno familiar 
diahuebs 1 di februari 2024. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Nos ta participa fayecimento di: 


Luz Dary Velasco Aguirre 
Cariñosamente yama “Dary” 
*17-05-1969 - †31-01-2024 


Acto di despedida lo wordo anuncia despues 


Laga tur loke ta spera mi ta 
bunita 
Laga tur locual cu mi encontra 
na caminda ta bunita 
Laga tur locual cu mi laga 
atras keda bunita y 
Laga esakinan termina den tur 
buniteza. 
Autor: Cado Wever. 


Nos ta anuncia fayecimento di: 
Mariela Granada Garcia 
Cariñosamente yama “Tanchi of Tanchi Jela” 
VDA. di Wever 
*27-09-1949 - † 01-02-2024 


Acto di despedida lo wordo anuncia despues 


Republicanonan den 
Congreso ta anuncia ley pa 
mas ayudo na Israel pero 
lagando Ucrania afo 


(AP) — Republicanonan den Congreso Mericano 
ta bay dilanti cu un pakete di $17.6 biyon den 
asistencia militar pa Israel y pa repone arma 
Mericano, pero ta laga afo mas ayudo pa Ucra- 
nia, subrayando e retonan enfrentando sostene- 
dornan di un pakete comprensivo di seguridad 
nacional cu tambe lo inclui biyones di dollar 
pa cumplimento di inmigracion. 


E movida ta duna presidente di Congreso, Mike 
Johnson y e Republicanonan un chens pa mustra 
sosten pa Israel maske tin tiki chens cu Senado ta bay 
di acuerdo. Mientras tanto, texto di un compromiso 
mas amplio di Senado ta spera di keda publica den 
weekend y un voto clave riba e pakete aki ta bay tuma 
lugar durante siman. 


Johnson a bisa cu liderazgo den Senado ta na altura cu 
door di no inclui Congreso den nan negociacionnan, 
nan a elimina e habilidad pa consideracion rapido di 
cualkier legislacion. 
Congreso ya aproba un pakete di ayudo militar di 
casi $14.5 biyon na november pa Israel, cual Senado 
a nenga di asumi. Republicanonan tambe a insisti pa 
paga p’e door di corta den otro areanan. E legislacion 
a enfoca riba IRS pa recorte, maske Oficina Con- 
gresional di Presupuesto a bisa cu e lo costa gobierno 
federal $12.5 biyon neto pa motibo di perdida di 
entrada di colecta di impuesto. 
E tactica di inclui recorte di IRS tambe a bira un 
voto mas partisano, 226-196. Johnson a bisa den su 
carta na coleganan cu elimina e offset lo permiti pa 
un paso lihe di e ayudo pa Israel. 


Rep. Ken Calvert, R-Calif., a publica e texto di e 
legislacion di asistencia militar pa Israel. E lo provee 
$4 biyon pa repone sistema di defensa misil y $1.2 
biyon pa contraresta menasa di raket di distancia 
corto y mortero. Tambe tin fondo pa procura sistema 
di arma avansa y pa reforsa produccion di artileria 
y otro municion. 
Pa sigura cu e sosten no ta compromete preparacion 
Mericano, e ta inclui $4.4 biyon pa repone arma 
cu Merca a duna Israel. Tambe tin $3.3 biyon pa 
operacionnan militar actual di Merca den e region. 


internacional 
a22 


Dialuna 5 Februari 2024 
Agricultornan Griego ta basha producto pafo di un feria agricultural y 
ta priminti di escala protesta 


(AP) 
– 
Agricultornan 
Griego a basha chestnut 
y appel riba caminda pafo 
di un feria agricultural 
diasabra, y a priminti di 
escala protesta despues di 
un reunion diamars. 


Esnan 
cu 
a 
basha 
e 
productonan tabata bin di 
region Thessaly, den centro 
di Grecia, y a bin e ciudad 
nort di Thessaloniki riba bus 
pa join nan coleganan di nort 
cu a yega cu nan tractornan 
riba diabierna. 


Den 
lunanan 
recien, 
protestanan 
similar 
a 
cubri 
Europa, 
mientras 
agricultornan 
riba 
e 
continente 
ta 
trece 
nan 
malcontento 
tocante 
inflacion, 
competencia 
stranhero y e costo pa combati 
cambio climatico riba caya. 


“E miyones di euro cu 
prome minister ta bisa cu 
e ta dunando nos pa reduci 
gastonan di produccion ta 
un miseria,” segun Kostas 
Tzelas, lider di federacion di 
agricultor di Thessaly, a bisa 
referiendo na e promesanan 
di sosten di prome minister 
Kyriakos Mitsotakis. 


E prome minister “no a bisa 
nada di nos perdiendo entrada 
di e Politica Agricultural 
Comun (di Union Europeo). 
Si e kier pa nos keda na 
Grecia y no emigra, e mester 
resolve nos problemanan,” el 
a agrega. 


E agricultornan di Thessaly a 


bay despues di nan protesta, 
mientras esnan di nort di 
Grecia a retira nan tractornan 
ayera. Pero nan, y otronan for 
di rond Grecia, ta bay reuni 
mañan 
y 
probablemente 
ta bay dicidi pa escala nan 
protestanan, incluyendo door 
di blokea autopistanan. 


Agricultornan a critica e 
propuesta di gobierno pa 
un reunion cu Mitsotakis, 
yamando e un evento di 
oportunidad 
di 
potret. 
“Ultimo cos cu nos ta worry 
cune ta un reunion cu prome 
minister,” Tzelas a bisa. 


Di dos riu atmosferico den algun dia ta drenta California 
Cortando coriente y inundando caminda 


(AP) — E di dos riu atmos- 
ferico consecutivo a muha 
nort di California ayera, 
inundando caminda, lag- 
ando diesmiles sin cori- 
ente, y lagando pronostico 
di advertencia di posible 


biento cu forsa di horcan 
y lodo mientras poco poco 
e ta bay sur den proximo 
dianan. 


E tormenta a tira abao palonan 
y waya di coriente den area 


di San Francisco Bay, unda 
biento a alcansa velocidad di 
96kph den algun area. Rafaga 
excediendo 128kph a keda 
registra den e montañanan. 


Mas cu 200mil cliente a keda 


sin coriente na e estado, cu 
mayoria di e blackout parti 
nort di e estado, segun pow- 
eroutage.us. 


Seis condado den Bay Area 
tabata den riesgo menor di 
hoos subiendo tera y birando 
tornado, segun Storm Pre- 
diction Center. E ultimo bi- 
aha cu e centro a pronostica 
riesgo di tornado den e re- 
gion tabata na februari di 
2015, segun San Francisco 
Chronicle. 


Palisades Tahoe, un resort di 
ski como 320km nort oriente 
di San Francisco, a bisa cu 
tabata anticipando e caida di 
sneeuw mas pisa di e tempo- 
rada te awo, cu acumulacion 
di 15cm pa ora pa un total di 
hasta 60cm. Sneeuw pisa ta- 
bata posible den dialuna door 
di Sierra Nevada. 


Mientras tanto, sur di Cali- 
fornia tabata den riesgo di 
inundacion substancial cum- 
insando ayera laat pa motibo 
di con slow e sistema tabata 
move, segun Ryan Kittell, 
meteorologo cu servicio di 
clima di area di Los Angeles. 


Gran parti di e estado tabata 
secando di e sistema cu a yega 
e siman atras, causando inun- 
dacion y bashando sneeuw 
riba e montañanan. E sneeuw 
mas recien, tambe yama un 
“Pineapple Express” paso- 
bra su pluma di humedad 


ta stretch door di Pacifico te 
cerca di Hawaii, a yega cerca 
di costa den nort di Califor- 
nia diasabra, ora mayoria di e 
estado tabata bao algun sorto 
di alerta pa biento, surf of in- 
undacion. 


Orden di evacuacion y ad- 
vertencia tabata na vigor pa 
areanan di montaña y canyon 
di Monterey, Santa Barbara, 
Ventura y Los Angeles. 


Pa ayera trempan, servicio di 
tempo a emiti un inusual “ad- 
vertencia di biento cu forsa 
di horcan” pa Costa Central, 
cu rafaga di biento di hasta 
148kph posible for di Penin- 
sula Monterey te seccion nort 
di condado San Luis Obispo. 


Tabata spera cu e tormenta 
lo move abao door di e costa 
y trece awasero pisa, posible 
inundacion flash y sneeuw 
di montaña den area di Los 
Angeles ayera laat, prome cu 
move pa suta condadonan 
Orange y San Diego awe di- 
aluna. 


Servicio di tempo a pronosti- 
ca hasta 15cm di yobida na ar- 
eanan costeño y di valle di sur 
di California, cu hasta 31cm 
probable den montañanan. 
Pronostico a adverti cu lodo, 
fluho di baranca y inunda- 
cion ta probable. Ta spera 
awasero pisa te modera den 
sur di California te diamars. 

Merca y Reino Uni ta ataca Houthinan na Yemen 
den un ola nobo di represalia 


(AP) — Merca y Reino 
Uni a ataca 36 obhetivo 
Houthi na Yemen diasa- 
bra den un segundo ola di 
atake cu intencion pa de- 
shabilita gruponan sosteni 
pa Iran, cu implacable- 
mente a ataca interesnan 
Mericano y internacional 
memey di e guera entre Is- 
rael y Hamas. 


Pero Washington un biaha 
mas no a ataca Iran directa- 
mente, mientras ta purba di 
haya un balans entre un re- 
spuesta fuerte y intensifica- 
cion di e conflicto. 


Comando Central Mericano 
a bisa cu su forsanan a ehe- 
cuta un atake adicional dia- 
domingo “den defensa pro- 
pio contra un misil crucero 
anti-barco Houthi prepara pa 
lansamento contra barconan 
den lama Cora,” segun un 
post riba X. 


“Forsanan Mericano a iden- 
tifica e misil crucero den ar- 
eanan controla pa Houthinan 
na Yemen y a determina cu 
e tabata presenta un menasa 
inminente na barconan di 
Marina Mericano y barconan 
comercial den e region. E ac- 
cion aki ta bay protege liber- 
tad di nabegacion y haci awa- 
nan internacional mas safe y 
sigur pa barconan di Marina 
Mericano y barconan comer- 
cial,” e post a agrega. 


E atakenan diasabra contra e 
Houtinan a keda lansa pa bar- 
conan Mericano y fighter jet 
Mericano y Britanico. E atak- 
enan a sigui un atake aereo 
na Irak y Siria diabierna cu 
tabatin como obhetivo otro 
milicianan cu sosten di Iran, 
y e Guardia Revoluciona- 
rio Irani, den represalia pa e 
atake cu drone cu a mata tres 
trupa Mericano na Jordan ul- 
timo weekend. 


E obhetivonan Houthi riba 
diasabra tabata den 13 sitio 
diferente y a ser ataca cu fight- 
er jet F/A-18 Mericano for di 
e carrier di avion USS Dwight 
D. Eisenhower, pa avionnan 
fighter Britanico Typhoon 
FGR4 y pa e destroyernan di 
Navy, USS Gravely y USS 
Carney lansando misilnan 
Tomahawk for di Lama Cora, 
segun oficialnan Mericano y 
ministerio di Defensa Bri- 
tanico. 


Merca a adverti cu su respu- 
esta na e morto di e soldad- 
nan na e base Tower 22 na 
Jordan un diadomingo atras 


no lo ta limita na un solo ano- 
chi, un solo obhetivo, of un 
solo grupo. Mientras no tin 
sugerencia cu e Houthinan 
ta directamente responsable, 
nan ta un di e adversarionan 
principal di Merca desde cu 
Hamas a ataca Israel dia 7 
di october, matando mas di 
1,200 persona y tumando 
como 250 rehen. 


E Houthinan a cuminsa ehe- 
cuta atakenan cu misil of 
drone casi diariamente contra 
barconan comercial y militar 
transitando e Lama Cora of 
e Golfo di Aden, y nan a laga 
cla cu nan no tin intencion pa 
reduci nan campaña, a pesar 
di presion di e campaña Mer- 
icano y Britanico. 


Mohammed al-Bukhaiti, un 
oficial Houthi, a bisa cu “op- 
eracionnan militar contra Is- 
rael ta bay continua te ora cu 
stop e crimen di genocidio na 
Gaza y elimina e acoso di su 
residentenan, sin importa e 
sacrificio cu e costa nos.” El 
a skirbi online cu “e agresion 
Mericano-Britanico 
contra 
Yemen no ta bay keda sin 
contesta, y nos ta bay respon- 
de escalacion cu escalacion.” 


Administracion di Biden a in- 
dica cu esaki probablemente 
no ta su ultimo atake. Merca 
a culpa e atake na Jorda riba e 
Resistencia Islamico na Irak, 
un coalicion di milicia cu 
sosten di Iran. Iran a purba di 
distancia su mes for di e atake 
cu drone, bisando cu e mili- 
cianan ta actua independiente 
di su direccion. 


Secretario di Defensa Meri- 
cano, Lloyd Austin a bisa den 
un declaracion cu e accion 


militar, cu sosten di Australia, 
Bahrain, Canada, Dinamarca, 
Hulanda y New Zealand, “ta 
manda un mensahe cla na e 
Houtinan cu nan ta bay tin 
cu continua ta carga conse- 
cuencia si nan no stop nan 
atakenan ilegal riba comercio 
maritimo internacional y bar- 
conan naval.” 
El a agrega: “Nos no ta bay 
duda pa defende bida y e 
fluho libre di comercio den 
un di e vianan maritimo mas 
critico na mundo.” 


Departamento di Defensa 
Mericano a bisa cu a ataca 
sitionan asocia cu e facilidad- 
nan di almacenahe di arma 
profundamente dera di e 
Houtinan, sistemanan di mi- 
sil y launcher, sistema di de- 
fensa aereo, radar y helicop- 
ter. Ehercito Britanico a bisa 
cu a ataca un stacion di con- 
trol terestre west di capital di 
Yemen, Sanaa, cu ta ser usa pa 
controla e dronenan Houthi 
cu a lansa contra barconan 
den Lama Cora. 


A informa presidente Joe 
Biden tocante e atakenan 
prome cu el a bandona Dela- 
ware diasabra pa un trip di 
campaña den West Coast, 
segun un oficial di adminis- 
tracion. 


E atakenan mas recien ta 
marca e di tres biaha cu Mer- 
ca y Reino Uni a ehecuta un 
operacion conhunto grandi 
pa ataca launcher di arma, si- 
tio di radar y drone Houti. E 
atakenan na Yemen tin meta 
pa subraya e mensahe mas 
amplio pa Iran cu Washington 
ta tene Tehran responsable pa 
arma, financia y train e can- 
tidad di milicia – desde Hez- 


bollah na Libanon, Hamas na 
Gaza, Resistencia Islamico na 
Irak y e Houthinan na Yemen 
– kende ta tras di atakenan na 
Medio Oriente contra Merca 
y interesnan internacional. 


Video comparti online pa 
hende na Sanaa ta inclui e 
zonido di explosion y al me- 
nos un explosion a keda mira 
iluminando shelo anochi. 
Residentenan a describi e ex- 
plosionnan como sucediendo 
rond di edificionan asocia 
cu e compleho presidencial 
Yemeni. Agencia noticiero 
estatal controla pa Houthi, 
SABA, a reporta atakenan 
na provincianan al-Bayda, 
Dhamar, Hajjah, Hodeida, 
Taiz y Sanaa. 


Algun ora prome cu e opera- 
cion conhunto mas recien, 
Merca a ehecuta otro atake 
di defensa propio riba un si- 
tio na Yemen, destruyendo 
seis misil crucero anti-barco, 
manera a haci ripitidam- 
ente ora a detecta un misil 
of drone cla pa lansamento. 
E dia prome cu e atakenan, e 
destroyer Mericano Laboon 
y avionnan F/A-18 for di 
Eisenhower a tira abao siete 
drone lansa for di areanan di 
Yemen controla pa e Hou- 
tinan den Lama Cora, y e 
destroyer Carney a tira abao 
un drone lansa den Golfo di 
Aden, y forsanan Mericano a 
destrui cuatro drone mas cu 
tabata prepara pa lansamento. 


E atakenan di e Houthinan a 
pone cu companianan mari- 
timo mester a desvia nan 
barconan for di Lama Cora, 
mandando nan rond di Africa 
door di e Cabo di Bon Spe- 
ransa – un paso hopi mas lar- 


go, mas costoso y menos efi- 
ciente. E menasanan tambe 
a pone Merca y su aliadonan 
prepara un mision conhunto 
unda barconan di guera di 
nacionnan 
participante 
ta 
provee un paraplu protectivo 
di defensa aereo pa barconan 
mientras nan ta biaha riba e 
ruta marino critico cu ta core 
for di Canal di Suez te e Es- 
trecho Bab el-Mandeb. 


Durante operacionnan nor- 
mal, como 400 barco comer- 
cial ta transita e sur di Lama 
Cora na cualkier momento. 


Despues di e atakenan diabi- 
erna na Irak y Siria, Hussein 
al-Mosawi, vocero pa Hara- 
kat al-Nuajab, un di e mili- 
cianan principal cu sosten di 
Iran na Irak, a bisa cu Wash- 
ington “mester compronde 
cu cualkier accion ta genera 
un reaccion.” Pero den un 
entrevista cu AP na Baghdad, 
e tambe a asumi un tono mas 
concilador: “Nos no kier es- 
cala of expande tension re- 
gional,” el a bisa. 


Oficialnan Iraki a purba di 
controla e milicianan, mien- 
tras tambe ta condena e atak- 
enan di represalia Mericano 
como un violacion di sober- 
ania Iraki, y a exigi e salida 
di e 2,500 trupa Mericano 
cu ta na e pais como parti di 
un coalicion internacional 
pa bringa e grupo Estado Is- 
lamico. Luna pasa, oficialnan 
di ehercito Mericano y Iraki 
a cuminsa negociacionnan 
formal pa reduci presencia 
di e coalicion, un proceso cu 
probablemente ta bay dura 
varios aña. 

Gobernador di Banco Central 
di Turkia ta retira despues di 
acusacion di uso inapropia di 
poder 


(AP) - E gobernador di 
Turkia su banco central a 
retira lunanan despues di 
a cuminsa den e puesto a 
causa di acusacionnan di 
uso inapropia di poder y 
interferencia di famia den 
e operacionnan di e insti- 
tucionnan financiero. 


Hafize Gaye Erkan, ken a subi e 
puesto di gobernador di banco 
central den juni tabata e banco 
su prome hefe femenino. El a 
anuncia su retiro riba rednan 
social diabierna atardi bisando 
cu e ta victima di “asesinato di 
caracter” y lo retira pa spaar su 
famia mas angustia. 


Luna pasa, un corant lider na 
Turkia a acusa cu su mayornan 
tabata eherciendo influencia 
dentro di e institucionnan fi- 
nanciero y cu su tata a hasta 
despedi un empleado di e 
banco. Acusacionnan cu Erkan 
a nenga rotundamente. Na e 
tempo aki, e President Recep 
Tayyip Erdogan a tuma un 


posicion di sosten pa e gober- 
nador, yamando e reportahe di 
media como “rumornan iracio- 
nal designa pa destrui un clima 
di confiansa y stabilidad den 
e economia cu nos a logra via 
gran dificultad.” E president di 
e pais a despedi gobernador- 
nan anterior pa resistencia na 
e president su insistencia cu 
interes mas abao lo combati 
Turkia su inflacion. 


Economistanan a culpa su 
politica di economia cu no ta 
convencional na un aumento 
drastico na e costo di bida, cu 
hendenan sin e habilidad di por 
cubri gastonan di cuminda, cas 
y otro necesidadnan. Sinem- 
bargo, Erdogan a cambia curso 
ora di gana eleccion den mei, 
scogiendo un ekipo economico 
nobo y a scoge Erkan como e 
gobernador nobo. Bao Erkan 
su funcion como gobernador, 
e tasa di prestamo a aumenta di 
8.5 porciento na e 45 porciento 
actual, e aumento aplica mas 
recien siman pasa. 


President di Kenya ta culpa corupcion y incompetencia pa e bala di 
candela cu a herida centenares na Nairobi 


(AP) - Kenya su president 
ta bisa cu corupcion y e ofi- 
cialnan su incompetencia 
a permiti pa un planta di 
petroleo likido opera den 
un di Nairobi su barionan 
residencial mas druk, unda 
su explosion y candela a 
causa e fayecimento di 3 
persona y a laga mas di 280 
otronan herida. 


President William Ruto a bisa 
cu e oficialnan cu a duna licen- 
cia na e planta mester keda des- 
pedi y procesa criminalmente. 
Polis tambe ta buscando e 
doñonan di e planta. 


Por lo menos 24 persona a 
keda criticamente herida ora 
cu un bala di candela grandi a 
surgi for di e planta diahuebs 
atardi y a plama rapidamente 
den Kenya su capital, kimando 


casnan y warehousenan. Algun 
cilinder di gas a ser manda cen- 
tenares dim meter leu, cum- 
insando candelanan separa. 
Aunke na e momento di e 
candela e planta tabata oper- 
ando ilegalmente, Ruto a bisa 
cu si a otorga algun licencia pa 
e planta di gas opera den e area 


residencial. 


“E tabata hopi cla cu e tabata 
e cos incorecto pa haci pero 
a causa di incompetencia y 
corupcion nan a otorga e li- 
cencianan,” Ruto a declara. 
“Awe, nos tin heridonan, nos 
tin ciudadanonan di Kenya cua 


fayece. E personanan involucra 
den esaki, e minsterio mester 
tuma accion inmediatamente 
contra di nan y nan mester 
keda despedi y procesa pa e cri- 
mennan cu nan a comete,” el a 
agrega. National Environment 
Management Authority Board 
a bisa den un declaracion cu 
nan a suspende 4 oficial, in- 
cluyendo e director di cumpli- 
mento ambiental. E president 
di e directiva, Emilio Mugo, a 
pidi polis pa investiga nan 4. 


Hefe di polis di Nairobi Ad- 
amson Bungei a bisa cu tambe 
nan ta buscando e dononan di 
e planta. “Nos ta buscando nan 
pa interogacion,” el a declara. 


E planta na Nairobi su bario 
Embakasi a ser derumba dos 
biaha y e doño a ser declara 
culpabel di opera un negoshi di 
yena gas ilegal den mei sinem- 
bargo a sigui opera, segun ofi- 
cialnan a reporta diabierna. 
Esaki a trece dilanti sospecha, 
den un pais unda corupcion 
ta un endemia, cu soborno a 
ser paga pa ignora e operacion. 


Kenya ta considera entre e pais- 
nan mas corupto den mundo, 
kedando den posicion number 
126 di 180 den e lista di na- 
cionnan di Transparency Inter- 
national su indice di corupcion 
pa aña 2023. 


